hotchpotch/miracl-hf-unified huggingface dataset:
บุณคณาวัฒน์ ภู่จีนาพันธุ์
นายบุณคณาวัฒน์ ภู่จีนาพันธุ์ (เกิด 19 มีนาคม พ.ศ. 2495) หรือ บุณยวัฒน์ ภู่จีนาพันธุ์ หรือชื่อเดิม บุญช่วย ภู่จีนาพันธุ์ อดีตสมาชิกสภาผู้แทนราษฎรจังหวัดเชียงใหม่ 3 สมัย
นายบุณคณาวัฒน์ ภู่จีนาพันธุ์ เกิดเมื่อวันที่ 19 มีนาคม พ.ศ. 2495 เป็นบุตรของนายดุสิต และ นางบัวดัว ภู่จีนาพันธุ์ สำเร็จการศึกษา ระดับปริญญาตรี สาขารัฐศาสตร์ จาก มหาวิทยาลัยสุโขทัยธรรมาธิราช (มสธ) และ ปริญญาโท สาขารัฐประศาสนศาสตร จาก สถาบันบัณฑิตพัฒนบริหารศาสตร์ (นิด้า)
บุณคณาวัฒน์ เป็นน้องชายของนายณรงค์ ภูอิทธิวงศ์ อดีตสมาชิกสภาผู้แทนราษฎรจังหวัดเชียงใหม่ และ รองเลขาธิการนายกรัฐมนตรี
บุณคณาวัฒน์ ภู่จีนาพันธุ์ ได้รับเลือกตั้งสมาชิกสภาผู้แทนราษฎรครั้งแรก ใน เดือนกันยายน พ.ศ. 2535 สังกัดพรรคชาติพัฒนา (พ.ศ. 2535) และได้รับเลือกติดต่อกันจนถึง พ.ศ. 2539 รวม 3 สมัย
ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
ได้รับการแต่งตั้งเป็นข้าราชการการเมือง 3 ครั้ง คือ
ได้รับการแต่งตั้งให้ทำหน้าที่ในคณะกรรมาธิการ 3 คณะ คือ
ได้รับการแต่งตั้งให้ดำรงตำแหน่งกรรมการบริการพรรค 3 ครั้ง
ธัญ การวัฒนาศิริกุล
นายธัญ การวัฒนาศิริกุล (เกิด 20 มกราคม พ.ศ. 2486) อดีตสมาชิกสภาผู้แทนราษฎรจังหวัดลำพูน 2 สมัย และเป็นอดีตนายกสมาคมศิษย์เก่าโรงเรียนมงฟอร์ตวิทยาลัย จังหวัดเชียงใหม่
นายธัญ การวัฒนาศิริกุล เกิดเมื่อวันที่ 20 มกราคม พ.ศ. 2486 เป็นบุตรของนายการเดย และ นางกิมเหรียญ การวัฒนาศิริกุล สำเร็จการศึกษาชั้นมัธยมจากโรงเรียนมงฟอร์ตวิทยาลัย จังหวัดเชียงใหม่ ระดับประกาศนียบัตรวิชาชีพจากโรงเรียนอัสสัมชัญพาณิชยการ และสำเร็จการศึกษาระดับสูงสุด คือ ระดับปริญญาตรี
ธัญ ได้รับเลือกตั้งสมาชิกสภาผู้แทนราษฎรครั้งแรก ใน พ.ศ. 2538 สังกัดพรรคความหวังใหม่ และได้รับเลือกติดต่อกันจนถึง พ.ศ. 2539 รวม 2 สมัย
ธัญ การวัฒนาศิริกุล ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
พรรคประชาธิปไตยอินโดนีเซียแห่งความรัก
พรรคประชาธิปไตยอินโดนีเซียแห่งความรัก (Indonesian Democratic Party of Devotion; ภาษาอินโดนีเซีย: Partai Kasih Demokrasi Indonesia) เป็นพรรคการเมืองในอินโดนีเซีย และเป็นพรรคที่นิยมศาสนาคริสต์ 1 ใน 2 พรรค ที่เข้าร่วมในการเลือกตั้ง พ.ศ. 2552
พรรคนี้ก่อตั้งเมื่อ พ.ศ. 2541 ในชื่อพรรคประชาธิปไตยคาทอลิก ในการเลือกตั้ง พ.ศ. 2542 พรรคได้รับเลือกเพียงที่นั่งเดียว และได้เปลี่ยนมาใช้ชื่อปัจจุบันในการเลือกตั้ง พ.ศ. 2547 โดยรวมกับพรรคอื่นด้วย เป้าหมายของพรรคคือชาวคริสต์ 14-15 ล้านคนในอินโดนีเซีย ในการเลือกตั้ง พ.ศ. 2552 พรรคนี้ได้คะแนนเสียงร้อยละ 30 ในพื้นที่ที่มีชาวคริสต์อยู่มาก แต่ได้คะแนนรวมในระดับชาติเป็นร้อยละ 0.3 จึงไม่ได้รับเลือก
พรรคเสียงเอกราชชาวอาเจะฮ์
พรรคเสียงเอกราชชาวอาเจะฮ์ () เป็นพรรคการเมืองในระดับท้องถิ่นของอินโดนีเซีย เข้าร่วมการเลือกตั้งใน พ.ศ. 2552 ในจังหวัดอาเจะฮ์ พรรคนี้พัฒนามาจากศูนย์ข้อมูลเพื่อการลงประชามติในอาเจะฮ์ที่จัดตั้งขึ้นเมื่อ พ.ศ. 2542 แต่ได้เปลี่ยนมาใช้ชื่อปัจจุบันเพื่อเข้าร่วมในการเลือกตั้ง เป็นคู่แข่งหลักของพรรคอาเจะฮ์ในจังหวัด หัวหน้าพรรคนี้ในปัจจุบันเป็นรองผุ้บริหารของอาเจะฮ์
หม่อมสมพันธุ์ บริพัตร ณ อยุธยา
หม่อมสมพันธ์ บริพัตร ณ อยุธยา (สกุลเดิม: ปาลกะวงศ์ ณ อยุธยา; 29 พฤศจิกายน พ.ศ. 2448 - 8 กุมภาพันธ์ พ.ศ. 2523) เป็นหม่อมในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต
หม่อมสมพันธุ์ บริพัตร ณ อยุธยา เป็นธิดาของพระยาวทัญญูวินิจฉัย (หม่อมหลวงชุ่ม ปาลกะวงศ์) กับคุณหญิงเลี่ยน วทัญญูวินิจฉัย (ธิดาพระยาประภากรวงศ์วรวุฒิภักดี (ชาย บุนนาค))
หม่อมสมพันธุ์ เสกสมรสกับสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต มีพระโอรส-ธิดา 2 พระองค์ เดิมทั้งหมดมีฐานันดรศักดิ์เป็น "หม่อมเจ้า" ครั้นในปี พ.ศ. 2470 พระบาทสมเด็จพระปกเกล้าเจ้าอยู่หัว ทรงมีพระบรมราชโองการ โปรดเกล้าฯ ให้ยกพระบุตรของสมเด็จฯ เจ้าฟ้ากรมพระนครสวรรค์วรพินิตที่ประสูติแต่หม่อมสมพันธุ์เป็น "พระวรวงศ์เธอ พระองค์เจ้า" ทั้งสาย ได้แก่
วัชระ บัวทอง
วัชระ บัวทอง เกิดวันที่ 20 เมษายน พ.ศ. 2536 ที่จังหวัดสงขลา เป็นนักฟุตบอลชาวไทย ปัจจุบันเข้าแข่งขันไทยพรีเมียร์ลีกให้แก่สโมสรฟุตบอลสิงห์ท่าเรือ
วัชระ บัวทอง เริ่มเล่นฟุตบอลตั้งแต่อายุ 5 ขวบที่โรงเรียนสหศาสตร์ อำเภอหาดใหญ่ จังหวัดสงขลา และในภายหลังได้รับการชักชวนให้แก่โรงเรียนเกาะแต้วพิทยาสรรค์ สงขลา ขณะอยู่ระดับชั้นมัธยมปีที่ 2 โดยเป็นตัวแทนของโรงเรียนตลอดมา จากความสามารถที่โดดเด่น จึงได้รับการทางทามให้มาร่วมทีมกับโรงเรียนอัสสัมชัญเมื่ออยู่ชั้นมัธยมปีที่ 4
จากนั้น เขาได้เข้าแข่งขันฟุตบอลระดับนักเรียนที่กรุงเทพมหานคร เช่น รายการกรมพละถ้วย ก ฟุตบอลกองทัพอากาศ ฟุตบอลจตุรมิตรสามัคคี และรายการอื่นอีกเป็นจำนวนมาก รวมถึงเคยได้รางวัลรองชนะเลิศอันดับ 2 ฟุตบอลนักเรียนไทย 15 ปี ที่จัดขึ้น ณ ประเทศไทย โดยเป็นฝ่ายแพ้ต่อทีมจีนที่ 2-3 ประตู และเคยได้แชมป์ฟุตบอลนักเรียน 18 ปี ที่จัดขึ้น ณ ประเทศเกาหลีใต้ โดยเป็นฝ่ายชนะทีมเกาหลีใต้ที่ 3-1 ประตู ตลอดจนได้เป็นผู้รักษาประตูยอดเยี่ยมของรายการดังกล่าว
ในภายหลัง วัชระ บัวทอง ได้เซ็นสัญญาร่วมกับสโมสรฟุตบอลโอสถสภา เอ็ม–150 สระบุรี ขณะมีอายุได้เพียง 15 ปี
ในวัยหนุ่ม เขาเข้าแข่งขันไทยพรีเมียร์ลีกให้แก่สโมสรฟุตบอลโอสถสภา เอ็ม–150 สระบุรี ใน พ.ศ. 2552 เมื่ออายุได้ 16 ปี และเล่นให้แก่สโมสรดังกล่าวจนถึง พ.ศ. 2554
และหลังจากแสดงผลงานได้อย่างยอดเยี่ยมให้แก่ทีมชาติไทย ยู 19 ปี ในการแข่งขันฟุตบอลชิงแชมป์อาเซียน ที่ประเทศพม่า เขาก็ได้รับการทาบทามจากสโมสรหลายแห่ง โดยเฉพาะอย่างยิ่งจากสโมสรฟุตบอลจังหวัดชัยนาท และสโมสรฟุตบอลจังหวัดสงขลา
ใน พ.ศ. 2555 สโมสรฟุตบอลจังหวัดสงขลา ได้เซ็นสัญญาร่วมกับเขาในการติดต่อขอยืมตัวจนถึงสิ้นฤดูกาล
ในการแข่งขันไทยพรีเมียร์ลีก 2556 เมื่อครั้งที่ทีมสโมสรฟุตบอลโอสถสภา เอ็ม–150 สระบุรี เหลือผู้รักษาประตูเพียงคนเดียว ทางสโมสรจึงได้มีการเรียกตัววัชระ บัวทอง กลับร่วมทีมอีกครั้งหลังจากที่สโมสรฟุตบอลสิงห์ท่าเรือได้ทำการยืมตัวในช่วงก่อนหน้า อย่างไรก็ตาม ในปีเดียวกันนี้เอง วัชระก็ได้รับการยืมตัวให้เข้าร่วมทีมสิงห์ท่าเรืออีกครั้ง โดยได้รับการยืนยันจากดุสิต เฉลิมแสน
พ.ศ. 2556 วัชระ บัวทอง ได้รับการประกาศจากเกียรติศักดิ์ เสนาเมือง ให้เป็นหนึ่งในผู้รักษาประตูของทีมชาติไทยในการแข่งขันนัดพิเศษ เมื่อครั้งที่พบกับสโมสรฟุตบอลลิเวอร์พูล และสโมสรฟุตบอลบาร์เซโลนา
วัชระ บัวทอง ไม่ได้เข้าร่วมในการแข่งขันฟุตบอลในซีเกมส์ 2013 ที่จัดขึ้น ณ ประเทศพม่า จากเดิมที่เกียรติศักดิ์ เสนาเมือง ได้ประกาศให้ร่วมทีม เนื่องด้วยวัชระได้รับบาดเจ็บในช่วงก่อนหน้า โดยได้มีแผนให้ชนินทร์ แซ่เอียะ จากสโมสรฟุตบอลพัทยา ยูไนเต็ด เข้ามาทำหน้าที่แทน
"ไทย ยู-19 ปี"
รถไฟฟ้าฉงชิ่ง สาย 1
รถไฟฟ้าฉงชิ่ง สาย 1 เป็นเส้นทางรถไฟฟ้าในนครฉงชิ่ง สถานีปลายทางคือสถานีเฉาเทียนเหมิน และสถานีต้าซัวเฉิง เปิดให้บริการตั้งแต่วันที่ 28 กรกฎาคม ค.ศ. 2011 ระยะทาง 16.4 กิโลเมตร ผู้โดยสาร 36,000 คน/ชั่วโมง/ทิศทาง จำนวน 23 สถานี ได้แก่ สถานีเฉาเทียนเหมิน, เซียนจี่ซี่, เจาฉั่งเกา, ควิซิ่งกัน, เหลียงหลูเกา, อีหลิง, ต้าปิง, ชิเยาหลู, เซียไตซี่, ชิเควาปู, เคาเหมียวคัน, มาเจียหยัน, เซียงหลงกัน, ฉาปิงบา, เลียชิมู, ซิควิเกา, ฉวงปิงหนาน, ฉวงปิงเป่ย์, แลเจี้ยเคียว, ถู่จู, ฮูซิ, และต้าซัวเฉิง
ลำยา
ลำยา หรือ ลำไย () ภาษามลายูปัตตานีเรียกบินยา ภาษามลายูเรียกบินไย ภาษาบาหลีเรียกวานี เป็นพืชในสกุลเดียวกับมะม่วง พบในมาเลเซีย อินโดนีเซีย สิงคโปร์ บรูไน ปาปัวนิวกินี รัฐเกรละ และฟิลิปปินส์ บินยาหรือลำยาเป็นไม้ยืนต้นขนาดใหญ่ เปลือกต้นสีน้ำตาลแกมเทา มีรอยแตกที่เปลือก มียางที่ทำให้ระคายเคือง ใบหนาและเหนียวคล้ายหนัง ดอกช่อสีชมพูอ่อน หรือสีชมพูอมม่วง ผลเปลือกสีออกเหลือง เนื้อสีขาว นุ่ม ฉ่ำน้ำ มีเส้นใย
ผลสุกรสหวานอมเปรี้ยว นิยมนำไปทำน้ำมะม่วง ตำน้ำพริกหรือนำไปดอง โดยเฉพาะพันธุ์วานีที่ไม่มีกลิ่นขี้ไต้ ผลดิบรับประทานได้โดยจิ้มกับส่วนผสมของซอสถั่วเหลืองกับพริก ใช้ปรุงรสเปรี้ยวในซัมบัล ยางสีขาวจากผลดิบเป็นพิษ
รถไฟฟ้าฉงชิ่ง สาย 2
รถไฟฟ้าฉงชิ่ง สาย 2 วิ่งจากสถานีเจียวฉางเกา ไปยังสถานีซินฉานคัน เปิดให้บริการในวันที่ 18 มิถุนายน ค.ศ. 2005 โดยเป็นระบบรถไฟฟ้าโมโนเรล (monorail) สายแรกของระบบ
คิม โบอา
คิม โบอา(Hangul: 김보아; Hanja: 金甫娥; เกิด 14 มกราคม 2530)หรือชื่อทีใช้ในการแสดงว่า "โบอา"เป็น นักร้อง นักแสดง นักเต้น ไอดอลหญิงชาวเกาหลีใต้ เป็นหนึ่งในสมาชิกวง สปีก้า
โบอา เกิด 14 มกราคม 2530 ในเกาหลีใต้ หลังจากจบการศึกษาแล้วเธอได้สอบที่มหาวิทยาลัย Yeoju เธอได้เข้าร่วมคณะ แผนกเพลงพาณิชย์ ก่อนเปิดตัวครั้งแรกเธอเองเป็นนักดนตรีสมัครเล่น เธอได้มีส่วนร่มในการทำงานสูติโอเพลงที่มีชื่อเสียงเพลงภาษาเกาหลี "Sweetune" และสอดคล้องเพลงใหม่สำหรับศิลปินและกลุ่มดนตรี เธอยังช่วยแต่งเพลงให้หลายวงเช่น คารา เรนโบว์ Infinite และเธอฝึกการอบรมใน "Sweetune" 
เธอยังมีความฝันว่าในวัยรุ่นเธออยากเป็นศิลปิน แต่สิ่งที่ผู้ฝึกอบรมทำให้เธอยุ่งมาก ดั่งนั้นเธอจึงตัดสินใจออดิชั่นค่ายเพลง LOEN Entertainment ในปี 2007 จากนั่นเธอก็ขอลาออกจากค่ายนี้ เนื่องจากเหตุผลส่วนตัวของเธอเอง 
ในปี 2010 เธอไปออดิชั่น กับค่าย B2M Entertainment และเธอก็กลายเป็นเด็กฝึกหัด จากนั่นในเดือนธันวาคม 2011 ที่จะประกาศว่าเธอจะเปิดตัวเปิดสมาชิกวง Spica และวง Spica เปิดตัวในวันที่ 8 กุมภาพันธ์ 2012
สังเครียดกล้อง
สังเครียดกล้อง ตรังเรียกสังเครียดดอหด สุราษฎร์ธานีเรียก สังขะมา เป็นพืชในวงศ์ Meliaceae พบในออสเตรเลีย บรูไน อินเดีย อินโดนีเซีย มาเลเซีย พม่า ปาปัวนิวกินี ฟิลิปปินส์ หมู่เกาะโซโลมอน และ ไทย
ดารัตน์ ช่างปลูก
ดารัตน์ ช่างปลูก เกิดวันที่ 3 กุมภาพันธ์ พ.ศ. 2531 เป็นนักกีฬาฟุตบอลหญิงทีมชาติไทย ซึ่งเป็นกำลังสำคัญในการทำหน้าที่กองรับ โดยมีความโดดเด่นด้านการแย่งบอล และความฉลาดในการอ่านเกมของคู่ต่อสู้
ดารัตน์ ช่างปลูก เริ่มเล่นกีฬาตั้งแต่เด็ก โดยเริ่มการเป็นนักกีฬาวอลเลย์บอลของโรงเรียน และสามารถทำหน้าที่ได้ดีในกีฬาเกือบทุกชนิด เนื่องด้วยมีพื้นฐานในการเล่นกีฬา และเมื่อครั้งที่เพื่อนของเธอได้ชักชวนให้เล่นกีฬาฟุตบอล เธอก็สามารถสร้างผลงานได้ไม่น้อยกว่ากีฬาอื่น ๆ จนเกิดความชอบและจริงจังต่อกีฬาฟุตบอลนับจากนั้น
เมื่ออายุ 16 ปี เธอได้รับการทาบทามให้เข้าศึกษาต่อที่โรงเรียนศึกษานารีพร้อมกับสุนิสา สร้างไธสง และเมื่อดารัตน์เข้ารับการฝึกได้เพียง 1 เดือน ก็สามารถเข้าร่วมทีมเยาวชนทีมชาติไทยรุ่น 17 ปี โดยได้เข้าแข่งขันศึกฟุตบอลเยาวชน 17 ปีชิงแชมป์เอเชีย ที่ประเทศเกาหลีใต้ ของตำแหน่งเซ็นเตอร์ฮาล์ฟในขณะนั้น
พ.ศ. 2553 ดารัตน์ ช่างปลูก เคยเข้าแข่งขันฟุตบอลประเภททีมหญิง สังกัดนครราชสีมา ในกีฬาแห่งชาติ ครั้งที่ 39 (ชลบุรีเกมส์)
หลังจากนั้น เธอได้ร่วมทำหน้าที่ให้แก่ฟุตบอลหญิงทีมชาติไทยมาโดยตลอด โดยเป็นนักเตะที่มีประสบการณ์ในระดับประเทศ ที่ซึ่งเธอทำหน้าที่แบ็กขวา และเป็นตัวเลือกแรกของการจัดผู้เล่นลงสู่สนาม อาทิ ในวันที่ 20 กันยายน พ.ศ. 2555 เธอได้มีส่วนร่วมในการทำหน้าที่แก่ทีมชาติไทย ในการแข่งเอเอฟเอฟ วีเมนส์ แชมเปียนชิพ 2012 ที่จัดขึ้น ณ นครโฮจิมินห์ ประเทศเวียดนาม เมื่อครั้งที่พบกับทีมชาติพม่าในรอบรองชนะเลิศ และวันที่ 23 พฤษภาคม พ.ศ. 2556 เธอเป็นหนึ่งในนักฟุตบอลทีมชาติไทยในการแข่งขันฟุตบอลหญิงเอเชียนคัพ 2014 รอบคัดเลือก ที่ซึ่งเป็นฝ่ายชนะทีมชาติฟิลิปปินส์ที่ 1 ประตูต่อ 0 รวมถึงได้ร่วมทำหน้าที่ปีกขวาให้แก่ทีมชาติไทยในการแข่งขันเอเอฟเอฟ วีเมนส์ แชมเปียนชิพ 2013 ที่จัดขึ้น ณ เมืองย่างกุ้ง ประเทศพม่า ระหว่างวันที่ 9 ถึง 22 กันยายน พ.ศ. 2556 โดยเธอได้รับบาดเจ็บในนัดอุ่นเครื่อง อย่างไรก็ตาม ในวันที่ 9 กันยายน ดารัตน์เกือบช่วยให้ทีมชาติไทยได้จุดโทษเมื่อครั้งที่พบกับทีมชาติเวียดนาม ซึ่งเธอได้ส่งบอลไปยังเสาสอง และผู้รักษาประตูของเวียดนามได้ปัดบอลไปโดนแขนของนักฟุตบอลทีมเดียวกัน แต่ผู้ตัดสินปล่อยให้เดินเกมต่อ โดยนัดดังกล่าวเสมอกันที่ 0 ประตูต่อ 0 และในวันที่ 17 กันยายน ที่ซึ่งทีมของเธอได้พบกับทีมชาติมาเลเซีย
ดารัตน์ เคยเข้าแข่งขันซีเกมส์ 2005 ที่ประเทศฟิลิปปินส์ และซีเกมส์ 2007 ที่จังหวัดนครราชสีมา โดยได้รับรางวัลเหรียญทองแดงและเหรียญทองตามลำดับ ส่วนในการแข่งซีเกมส์ 2009 ที่ประเทศลาว เธอไม่ได้เข้าแข่งขันเนื่องด้วยมีอาการบาดเจ็บ และในการแข่งขันซีเกมส์ 2013 ที่ประเทศพม่า จตุพร ประมลบาล ซึ่งเป็นผู้ฝึกสอน ได้ให้เธอทำหน้าที่ในตำแหน่งกองกลางตัวตัดเกม หลังจากที่เธอทำหน้าที่ในตำแหน่งแบ็กขวามาโดยตลอดในช่วงก่อนหน้า ซึ่งเธอผ่านการคัดเลือกเป็นนักเตะตัวจริง และได้ทำการฝึกซ้อมอย่างหนัก 6 วันต่อสัปดาห์
ทัศนศึกษา
ทัศนศึกษา เป็นกระบวนการเรียนการสอน/วิธีสอนที่ช่วยให้ผู้เรียนได้เรียนรู้ตามวัตถุประสงค์ผ่านการเรียนรู้นอกห้องเรียน โดยผู้เรียนจะได้รับความรู้จากประสบการณ์ตรง การลงมือปฏิบัติจริง ซึ่งช่วยให้เกิดความเข้าใจและจดจำสิ่งที่ได้พบเห็นในเวลาอันรวดเร็วและเป็นเวลานาน และการจัดการเรียนการสอนในรูปแบบนี้เป็นการใช้แหล่งการเรียนรู้ที่มีอยู่ให้เกิดประโยชน์อย่างสูงสุด สำหรับในประเทศไทยนั้นได้แบ่งการจัดทัศนศึกษาออกเป็น 3 รูปแบบคือ การจัดทัศนศึกษาไม่ค้างคืน การจัดทัศนศึกษาแบบค้างคืนและการจัดทัศนศึกษาภายนอกราชอาณาจักร
สำหรับจุดประสงค์หลักในการจัดทัศนศึกษานั้นเพื่อให้นักเรียนได้มีโอกาสเรียนรู้ประสบการณ์นอกห้องเรียน ซึ่งหัวข้อในการเรียนรู้นั้นจะมีความหนักเบาไม่มากเท่ากับการเรียนในห้องเรียน นอกจากนี้แล้วยังมีจุดประสงค์แฝงเพื่อให้นักเรียนได้มีโอกาสรู้จักซึ่งกันและกัน ได้มีประสบการณ์ทางสังคมด้วย รวมทั้งได้มีโอกาสในการเรียนรู้ด้วยตนเองอีกด้วย ทั้งนี้รวมไปถึงการเกิดความตระหนักในตนเอง ทักษะกระบวนการการเรียนรู้เป็นกลุ่มและเกิดการเรียนรู้ในเรื่องราวของระบบนิเวศและสิ่งรอบตัวที่พบเห็นอีกด้วย อย่างไรก็ตามโรงเรียนจะไม่อนุญาตให้ไปทัศนศึกษาหากไปเพียงเฉพาะการท่องเที่ยวและไม่มีวัตถุประสงค์ในการเดินทาง ทั้งนี้ยกเว้นแต่การไปทัศนศึกษาเพื่อฉลองการจบการศึกษาหรือนักเรียนเป็นผู้จัดการเดินทางด้วยตนเอง
อย่างไรก็ตามในการทัศนศึกษาบางครั้งมักมีค่าใช้จ่ายสูง เพื่อไม่ให้เกิดการได้เปรียบเสียเปรียบระหว่างกลุ่มคนรวยกับคนจน ทางโรงเรียนอาจจัดหาทุนการศึกษาเพิ่มเติมจากคณะกรรมการสถานศึกษาหรือสมาคมต่างๆของโรงเรียน หากไม่สามารถจัดหาทุนสำหรับการเดินทางภายในโรงเรียนได้ ทางโรงเรียนอาจจัดหาทุนจากภายนอก เช่น องค์กรในท้องถิ่นต่างๆ เป็นต้น เพื่อให้นักเรียนได้มีโอกาสไปทัศนศึกษา ซึ่งกรณีนี้จะเกิดขึ้นเฉพาะทั้งห้องเรียนจำเป็นต้องไปทัศนศึกษา
เจ้าแม่เก้าเทียงเหี่ยงนึ่ง
กิวเทียนเหี่ยงนึ่ง หรือ จิ่วเทียนเสวียนนี่ (, ) เป็นเทวนารีตามความเชื่อปรัมปราของจีนและเป็นนิยมบูชาในลัทธิเต๋า
กิวเทียงเนี่ยเนี้ย เป็นเทพสตรีที่สำคัญในศาสนาเต๋า เป็นเทวนารีที่ปรากฏแต่โบราณกาลของจีน ในตำนานโบราณกล่าวว่า เง็กเซียนฮ่องเต้ ได้มีพระราชโองการแต่งตั้ง ให้สมญานามว่า “กิวเทียงเหี่ยงนึ่ง” หมายถึง เทพสตรีผู้ศักดิ์สิทธิ์ในสวรรค์ทั้ง 9 ชั้น หรือ “กิวเทียงเซี้ยบ้อ” 
ตามตำนานจีนโบราณระบุว่าทรงเป็นผู้ประทานกำเนิดแห่งราชวงศ์ซาง คือ มีหญิงสาวคนหนึ่งนามว่า เจียนตี๋ วันหนึ่งเธอไปเดินเล่นริมทะเล นกนางแอ่นสีดำตัวหนึ่งได้ปากฏตัวขึ้นและไข่ให้เธอกิน ก่อนที่จะบินลับขอบฟ้าไป เมื่อเจียนตี๋ได้กินไข่นกนั้นเข้าไปเธอจึงตั้งครรภ์ และได้ให้กำเนิดองค์ปฐมกษัตริย์แห่งราชวงศ์ซาง โดยกล่าวไว้ว่านกนางแอ่นสีดำคือองค์กิ้วเที้ยนเฮี้ยนลื้อ และในตำนานยังปรากฏว่า เหี่ยงนึ่งได้ช่วยเหลือกษัตริย์อึ่งตี่ ในการต่อสู้กับข้าศึกที่ชื่อ ชีอิ๊วเหี่ยงนึ่ง ได้แปลงเป็นนกนางแอ่น แม้ว่าจะไม่สามารถกลับสภาพดังเดิมได้ แต่ก็สามารถแปลงกลับมาในรูปครึ่งเทพครึ่งนก และที่สำคัญคือได้ช่วยเหลือให้กษัตริย์รอดพ้นจากภัยพิบัติได้จากสงคราม
เจ้าแม่จูแซเนี้ย
จูแซเนี้ย หรือ เจ้าแม่ประทานบุตร () เป็นเทวนารีตามความเชื่อปรัมปราของจีนและเป็นนิยมบูชาในลัทธิเต๋า 
สมัยโบราณ การแพทย์ยังไม่เจริญเติบโต การเกิดจึงเป็นเรื่องอันตรายและในทัศนคติด้านจริยธรรมของจีน ผู้หญิงหากไม่สามารถให้กำเนิดบุตรชาย ก็จะถูกดูแคลนหรือเพิกเฉย หรืออาจจะถูกขับไล่ให้กลับไปอยู่บ้านแม่ของตน ด้วนเหตุนี้เจ้าแม่กำเนิดจึงกลายเป็นเทพที่มีความสำคัญและเป็นที่เคารพยิ่งของหญิงทั้งหลาย เพื่ออธิษฐานขอให้ตนเองได้บุตรชายและขอให้ตน คลอดอย่างปลอดภัย
จุ้ยบ้วยเนี้ย
จุ้ยบ้วยเนี้ย (; พินอิน: "Shuǐ wěi shèng niáng") เป็นเทวนารีตามความเชื่อปรัมปราของจีน
จุ้ยบ้วยเนี้ย หรือแปลตรงตัวได้ว่า เจ้าแม่ท้ายน้ำ หรือที่ชาวไทยรู้จักกันในนาม เจ้าแม่ทับทิม เป็นเทวนารี ที่รู้จักและนิยมบูชาเช่นเดียวกับม่าจ้อโป๋ หรือไฮตังม่า เป็นเทพเจ้าที่ได้รับความเคารพในหมู่ของชาวฮกเกี้ยน และ ชาวไหหลำ และชาวจีนโพ้นทะเล ที่ประกอบอาชีพเป็นชาวประมงที่เดินเรือ โดยส่วนใหญ่ชาวไทยมักเข้าใจผิดว่าจุ้ยบ้วยเนี้ยกับม่าจ้อโป๋เป็นองค์เดียวกัน จึงนิยมเรียกรวมกันว่า "เจ้าแม่ทับทิม" ซึ่งแท้ที่จริงแล้วตามความเชื่อของจีนเป็นคนละองค์กัน
โดยศาลเจ้าของจุ้ยบ้วยเนี้ย เฉพาะในประเทศไทยมีกันหลายแห่ง ที่โด่งดังมีชื่อเสียง ได้แก่ ศาลเจ้าจุ้ยโบเนี้ยว เชิงสะพานซังฮี้ , เป็นศาลเจ้าแม่ทับทิมที่มีความเก่าแก่ที่สุดในประเทศไทย โดยสร้างมาตั้งแต่ปี พ.ศ. 2384 ในยุคต้นกรุงรัตนโกสินทร์ โดยชาวไหหลำ ศาลเจ้าโกวบ๊อ ภายในซอยสมเด็จพระเจ้าตากสิน 34 ถนนสมเด็จพระเจ้าตากสิน เขตธนบุรี ฝั่งธนบุรี, ศาลเจ้าอาม้าเก็ง เป็นศาลขนาดเล็กตั้งอยู่บนชั้น 3 ของอาคารแห่งหนึ่งในซอยเจริญกรุง 12 ถนนเจริญกรุง ย่านเยาวราช เป็นต้นส่วนศาลเจ้าแม่ทับทิม เชิงสะพานพระปกเกล้า ย่านพาหุรัด ,ศาลเจ้าแม่ทับทิม สะพานเหลือง สามย่าน เป็นศาลของม่าจ้อโป๋ หรือเทียนโหวเซี้ยบ้อ คนละองค์กับจุ้ยบ้วยเนี้ย
เจ้าแม่มั่วโกว
เทพธิดาหมากู หรือ เจ้าแม่มั่วโกว () เป็นเทวนารีตามความเชื่อปรัมปราของจีน 
เทพธิดาหมากู เป็นชื่อนางฟ้าที่มีชื่อเสียงมากที่สุดองค์หนึ่งของจีน เป็นนางฟ้าที่มีที่มาจากคติลัทธิเต๋า ภาพลักษณ์ของหมากูจึงเป็นนางฟ้าผู้เลอโฉม ที่คงความงามและสดสวยอยู่ตลอดกาล การส่งมอบรูปวาดของหมากูจึงเป็นที่พึงใจของผู้รับเป็นยิ่งนัก เพราะเป็นเสมือนการอวยพรชมเชยให้เธอมีความงามอันเป็นอมตะดังนางฟ้าหมากู (ด้วยเหตุนี้ การมอบรูปหมากูเป็นของขวัญหรือภาพอวยพรจะต้องใช้กับผู้หญิงเท่านั้น ห้ามใช้กับผู้ชายเป็นอันขาด) และพระนางยัง ปรากฏกูตอนเหตุการณ์ตอนอวยพรวันเกิดเจ้าแม่ซีหวังหมู่ ในทุกวันที่ 3 เดือน 3 ของทุกปี (ตามปฏิทินจันทรคติจีน)ซึ่งเป็นวันเกิดของเจ้าแม่ซีหวังหมู่ ไม่ว่าหมากูจะอยู่ ณ ที่ใด เมื่อถึงวันดังกล่าวก็จะรีบเร่งกลับมาให้ทันวันเกิดของพระนางทุก ๆ ครั้ง หมากูจะเตรียมของขวัญอันล้ำเลิศไปถวายให้ นั้นคือ ผลท้อใบใหญ่ และสุราหลิงจือ ที่มีรสชาติกลมกล่อมเหนือกว่าสุรารสเลิศใด ๆ
รถไฟฟ้าฉงชิ่ง สาย 3
รถไฟฟ้าฉงชิ่ง สาย 3 เป็นเส้นทางรถไฟฟ้าโมโนเรลในระบบรถไฟฟ้าฉงชิ่ง ระยะทาง 55.5 กิโลเมตร หรือ 34.5 ไมล์ เป็นเส้นทางรถไฟฟ้าโมโนเรลที่ยาวที่สุดในโลก
ภูมิภาคของญี่ปุ่น
ภูมิภาคในประเทศญี่ปุ่น มิได้มีสถานะเป็นหน่วยการปกครองอย่างเป็นทางการ แต่มีการใช้สืบเนื่องกันมาเป็นแผนกหนึ่งในการจำแนกพื้นที่ของประเทศญี่ปุ่นไปตามแต่บริบท ยกตัวอย่างเช่น แผนที่และตำราภูมิศาสตร์ในญี่ปุ่นจะแบ่งเป็นแปดภูมิภาค, การรายงานสภาพอากาศมักจะรายงานตามภูมิภาค ตลอดจน หน่วยธุรกิจและสถาบันการศึกษาจำนวนมากก็ใช้ชื่อภูมิภาคของเขาเป็นส่วนหนึ่งของชื่อองค์กร
จากเหนือจรดใต้ ภูมิภาคตามจารีตของญี่ปุ่นประกอบด้วย
บ้านห้วยแซ
ห้วยแซ เป็นบ้านในเมืองปากเซ แขวงจำปาศักดิ์ ทางตอนใต้ของประเทศลาว ห้วยแซตั้งอยู่ทางตะวันออกของถนนในปากเซตะวันออกของบ้านห้วยเฮ
สโมเลนสค์
สโมเลนสค์ (; ) เป็นเมืองในสโมเลนสค์โอบลาสต์ ประเทศรัสเซีย ตั้งอยู่ริมแม่น้ำนีเปอร์ ตั้งอยู่ทางทิศตะวันตก-ตะวันตกเฉียงใต้ ราว 360 กิโลเมตรจากกรุงมอสโก มีประชากร 326,861 คน (ค.ศ. 2010)
เมืองนี้เป็นเมืองสำคัญของรัสเซียในคริสต์ศตวรรษที่ 9 และต่อมาเป็นศูนย์กลางการค้าที่สำคัญบนเส้นทางการค้าจากทะเลบอลติก ไปยังเมืองคอนสแตนติโนเปิล ใน ค.ศ. 1812 เมืองถูกเผาระหว่างที่ฝรั่งเศสเข้ารุกรานรัสเซียในสงครามโลกครั้งที่สอง เยอรมนีเข้าครอบครองระหว่าง ค.ศ. 1941-1943 และเป็นสถานที่ที่มีการสู้รบอย่างหนัก
ฮวัง ควัง-ฮี
ฮวัง ควัง-ฮี(Hangul: 황광희; Hanja: ; เกิด 25 สิงหาคม 2531) หรือชื่อที่ใช้ในการแสดงว่า ควังฮีเป็น นักร้อง นักแสดง ชาวเกาหลีใต้ ภายใต้สังกัด Star Empire Entertainment ควังฮีเดบิวกับวง เมื่อวันที่ 7 มกราคม 2010 ด้วยซิงเกิล Mazeltov . ควังฮียังเป็นที่นิยมจากรายการวารตี้โชว์หลายรายการ 
ควังฮียังได้มีส่วนร่วมในรายการ We Got Married ร่วมกับ Secret's ซึ่งควังฮีคู่กับ ซ็อนฮวา. ตอนสุดท้ายกำลังถ่ายทำใน 10 เมษายน 2013
เฮเลนา (รัฐมอนแทนา)
เฮเลนา () เป็นเมืองหลวงของรัฐมอนแทนา และเป็นเคาน์ตีซีตของลูอิสและคลาร์กเคาน์ตี (Lewis and Clark County) จากข้อมูลประชากรปี ค.ศ. 2010 มีประชากร 28,190 คน ตั้งขึ้นเป็นเมืองเมื่อ ค.ศ. 1864 ยกฐานะเป็นเมืองหลวงของรัฐตั้งแต่ ค.ศ. 1894
ดอกเกอร์แบงก์
ดอกเกอร์แบงก์ () คือเนินทรายขนาดใหญ่ เป็นเนินตื้นใต้ทะเลในทะเลเหนือ อยู่นอกจากฝั่งอังกฤษทางทิศตะวันออกราว 100 กม. (62 ไมล์) เป็นแหล่งประมงที่สำคัญ
ดอกเกอร์แบงก์ มีพื้นที่ครอบคลุม 17,600 ตร.กม. (6,800 ตร.ไมล์) โดยมีความยาวราว 260 กม. (160 ไมล์) และความกว้างสูงสุดคือ 97 กม. (60 ไมล์) ความลึกอยู่ระหว่าง 15 ถึง 36 เมตร (49 ถึง 118 ฟุต) และตื้นกว่าทะเลโดยรอบราว 20 เมตร (66 ฟุต)
บาราโนวีชี
บาราโนวีชี (; , Łacinka: "Baranavičy", Baranavichy; , , באראנאוויטש, "Baranovich") เป็นเมืองทางตะวันตกของประเทศเบลารุส มีประชากร 173,000 คน (ค.ศ. 1995) เป็นจุดรวมของทางรถไฟ เคยเป็นศูนย์กลางของบารานาวีชีโวบลาสต์ (Baranavichy Voblast) ระหว่างปี ค.ศ. 1939-1941 และอีกครั้งในปี ค.ศ. 1941-1954
บาร์บูดา
บาร์บูดา () เป็นเกาะในทะเลแคริบเบียนตะวันตก ส่วนหนึ่งของประเทศแอนติกาและบาร์บูดา เกาะมีประชากรราว 1,638 คน (ค.ศ. 2011) ประชากรส่วนใหญ่อาศัยอยู่ในเมืองคอดริงตัน (Codrington)
วิ่งสู้ฟัด 2013
วิ่งสู้ฟัด 2013 (; ) เป็นภาพยนตร์จีน-ฮ่องกงแนวแอ็คชั่นอาชญากรรมที่เตรียมจัดฉาย นำแสดงโดยเฉินหลง ในการเริ่มต้นใหม่ของภาพยนตร์ซีรีส์ "วิ่งสู้ฟัด" กำกับภาพยนตร์โดย ติงเฉิง ผู้ซึ่งได้กำกับภาพยนตร์ก่อนหน้านี้ของเฉินหลงอย่าง "ใหญ่พลิกแผ่นดินฟัด" ตามที่เฉินหลงแสดง ได้มีความแตกต่างจากภาพยนตร์"วิ่งสู้ฟัด" ในภาคก่อนที่เขาได้รับบทเป็นตำรวจฮ่องกง โดยในภาคใหม่ เขาได้สวมบทบาทเป็นนายตำรวจจีนแผ่นดินใหญ่
เช่นเดียวกับ "วิ่งสู้ฟัด 5 เหิรสู้ฟัด" ที่ได้มีการแสดงโดยไม่ใช้นักแสดงแทน โดยนำเสนอเนื้อหาที่เข้มข้นกว่าภาคก่อนหน้านี้ที่เป็นแนวตลกขบขัน
นักสืบจรงเหวินได้เดินทางไปยังบาร์ของหวู่เพื่อตามหาลูกสาวของเขาซึ่งแยกกันอยู่ที่ชื่อเหมียวเหมียว ซึ่งตอนนี้เป็นแฟนกับเจ้าของไนท์คลับที่มีชื่อว่า หวู่เจียง อย่างไรก็ตาม นักสืบจงก็ไม่ยอมรับถึงความสัมพันธ์ของเหมียวเหมียว ซึ่งนำไปสู่การโต้แย้งระหว่างผู้เป็นพ่อและลูกสาว ก่อนที่นักสืบจงจะให้ลูกสาวได้กลับตัว เขาก็ได้ถูกฟาดเข้าที่ศีรษะโดยคนร้ายไม่ทราบชื่อ จากการวางแผนบงการโดยหวู่เจียงการถ่ายทำของ "วิ่งสู้ฟัด 2013" เริ่มขึ้นในเดือนพฤศจิกายน ค.ศ. 2012 ที่กรุงปักกิ่ง เพื่อเตรียมความพร้อมสำหรับบทบาทของเขา เฉินหลงได้ตัดผมของเขาให้สั้นลงเพื่อความเหมาะสมกับบทของนายตำรวจจีนแผ่นดินใหญ่ เกี่ยวกับบทบาทใหม่ของเขา เฉินหลงได้โพสต์ในบัญชีเว็บซินล่าง เวยป๋อ ว่า
การถ่ายทำมีขึ้นในช่วงเดือนกุมภาพันธ์ ค.ศ. 2013 และหลังจากช่วงเริ่มโพสต์โปรดักชัน กับการบันทึกบทสนทนาของเหล่านักแสดงอีกครั้ง
การจัดฉายรอบปฐมทัศน์ของ "วิ่งสู้ฟัด 2013" ได้มีการจัดขึ้นในเทศกาลภาพยนตร์นานาชาติปักกิ่ง 2013 ช่วงเดือนเมษายน ค.ศ. 2013 รวมถึงเฉินหลงยังได้ทำการโปรโมทในเทศกาลภาพยนตร์เมืองคานส์ 2013 ช่วงเดือนพฤษภาคม ของปีดังกล่าว โดยภาพยนตร์ชุดนี้ได้รับการกำหนดจัดฉายที่ประเทศจีน ณ วันที่ 24 ธันวาคม ค.ศ. 2013
อเบล เพรสคอตต์
อเบล เพรสคอตต์ (; 7 เมษายน พ.ศ. 2261 – 22 ตุลาคม พ.ศ. 2346) เป็นนักฟิสิกส์ชาวอเมริกันใน คอนคอร์ด, แมสซาชูเซตส์ เขาเป็นบรรพบุรุษของจอร์จ เอช. ดับเบิลยู. บุชและ จอร์จ ดับเบิลยู. บุช
เขาเกิดที่คอนคอร์ด, แมสซาชูเซตส์ โดยมีบิดามารดาคือ โจนาธาน เพรสคอตต์ และรีเบกกา บัลคีเลย์ เขาเสียชีวิตเมื่อวันที่ 22 ตุลาคม พ.ศ. 2346 ที่คอนคอร์ด, แมสซาชูเซตส์ เขาแต่งงานกับแอบิเกล บริกแฮม มีลูกด้วยกัน 8 คนได้แก่
ณรงค์ ภูอิทธิวงศ์
นายณรงค์ ภูอิทธิวงศ์ (เกิด 19 สิงหาคม พ.ศ. 2489) อดีตสมาชิกสภาผู้แทนราษฎรจังหวัดเชียงใหม่ 1 สมัย ปัจจุบันสังกัดพรรคชาติไทยพัฒนา
นายณรงค์ ภูอิทธิวงศ์ เกิดเมื่อวันที่ 19 สิงหาคม พ.ศ. 2489 เป็นบุตรของนายดุสิต และ นางบัวคัว เป็นพี่ชายของนายบุญช่วย ภู่จีนาพันธุ์ อดีตสมาชิกสภาผู้แทนราษฎรจังหวัดเชียงใหม่ เขาสำเร็จการศึกษาระดับปริญญาตรีและปริญญาโท สาขารัฐศาสตร์ จากมหาวิทยาลัยรามคำแหง
ณรงค์ ภูอิทธิวงศ์ ได้รับเลือกตั้งสมาชิกสภาจังหวัดเชียงใหม่ ตั้งแต่ปี พ.ศ. 2535 จนถึงปี พ.ศ. 2538 เคยได้รับเลือกเป็นประธานสภาจังหวัดเชียงใหม่ ต่อมาเขาได้รับเลือกตั้งเป็นสมาชิกสภาผู้แทนราษฎรครั้งแรก ในปี พ.ศ. 2539 ต่อมาในปี พ.ศ. 2544 เขาลงสมัครรับเลือกตั้งในนามพรรคชาติพัฒนา และปี พ.ศ. 2548 ลงสมัครในนามพรรคมหาชน แต่ไม่ได้รับเลือกตั้งทั้งสองครั้ง และในการเลือกตั้ง พ.ศ. 2554 เขาได้ลงสมัครรับเลือกตั้งอีกครั้งในนามพรรคชาติไทยพัฒนา แต่ก็แพ้ให้กับนายสุรพล เกียรติไชยากร จากพรรคเพื่อไทย
ณรงค์ ภูอิทธิวงศ์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
พรรคคอมมิวนิสต์ (พม่า)
พรรคคอมมิวนิสต์ (พม่า) (Communist Party (Burma); ภาษาพม่า: အလံနီကွန်မြူနစ်ပါတီ) เป็นพรรคคอมมิวนิสต์ในพม่าที่ตั้งขึ้นหลังจากกลุ่มหัวรุนแรงได้แยกออกจากพรรคคอมมิวนิสต์พม่าใน พ.ศ. 2489 ในปีเดียวกัน มีการต่อสู้ด้วยอาวุธเพื่อต่อต้านการปกครองของอังกฤษ ผู้นำพรรคคือทะขิ่นโส อิทธิพลของพรรคลดลงหลังถูกปราบปรามใน พ.ศ. 2513
พรรคนี้แยกตัวออกมาจากพรรคคอมมิวนิสต์พม่าในเดือนกุมภาพันธ์ พ.ศ. 2489 ทะขิ่นโสประกาศเป็นผู้นำพรรค โดยประกาศว่าทะขิ่นถิ่นทุนและทะขิ่นเทียนเปเป็นพวกจักรวรรดินิยมและเป็นฝ่ายต่อต้าน ความแตกแยกภายในพรรคคอมมิวนิสต์เกิดขึ้นหลังจากสุนทรพจน์ของบา เป ผู้นำสันนิบาตเสรีชนต่อต้านฟาสซิสต์ในเดือนมกราคม พ.ศ. 2489 ซึ่งได้ประณามระบบการเมืองในสหภาพโซเวียต หลังสุนทรพจน์นี้ ทะขิ่นโสได้ประกาศว่าบา เปเป็นเครื่องมือของจักรวรรดินิยม ทำให้สันนิบาตเสรีชนฯต่างต่อต้านทะขิ่นโส ทะขิ่นโต้องการครอบงำคณะกรรมการของพรรคคอมมิวนิสต์พม่าแต่ถูกปฏิเสธแต่ทะขิ่นถิ่นทุนและทะขิ่นเทียนเปปฏิเสธและขับทะขิ่นโสออกจากคณะกรรมการของพรรค ทะขิ่นโสจึงประกาศจัดตั้งพรรคคอมมิวนิสต์ (พม่า) ขึ้น) ทะขิ่นเมียะและกลุ่มของเขาเข้าร่วมกับทะขิ่นโส
พรรคนี้ถูกเรียกว่าพรรคคอมมิวนิสต์ธงแดงเพื่อให้ต่างจากพรรคเดิมที่เรียกว่าพรรคคอมมิวนิสต์ธงขาว เนื่องจากทั้งสองพรรคมีตราทางทหารที่ต่างกัน พรรคนี้ประกาศเป็นพรรคนิยมลัทธิทรอตสกี ในขณะที่พรรคธงขาวเน้นความร่วมมือกับสันนิบาตเสรีชนฯ พรรคธงแดงประกาศให้มีการต่อสู้เพื่อเรียกร้องเอกราชจากอังกฤษโดยตรงอย่างไรก็ตาม พรรคธงแดงมีความสำคัญทางการเมืองน้อยกว่าพรรคธงขาว
พรรคธงแดงได้จัดตั้งขบวนการเพื่อเคลื่อนไหวทั่วทั้งพม่าต่อต้านการจ่ายค่าเช่าและภาษี ในเดือนกรกฎาคม พ.ศ. 2489 ทอร์ เฮนรี ไนต์ ผู้นำรัฐบาลพม่าได้ประกาศให้พรรคธงแดงเป็นพรรคผิดกฎหมาย เมื่อ 10 กรกฎาคม และคว่ำบาตรสหภาพแรงงานที่เป็นสาขาของพรรค พรรคธงขาวได้ออกมาประท้วงการตัดสินใจของรัฐบาลในครั้งนี้
พรรคธงแดงได้เริ่มต่อสู้ทางทหารเพื่อต่อต้านอังกฤษและฝ่ายขวาในสันนิบาตเสรีชนฯ ในเดือนกรกฎาคม พ.ศ. 2489 ออง ซานได้ประกาศต่อต้านพรรคธงแดง การต่อต้านพรรคธงแดงถูกยกเลิกชั่วคราวในเดือนคุลาคม พ.ศ. 2489 ก่อนจะถูกคว่ำบาตรอีกครั้งในเดือนมกราคม พ.ศ. 2490 ทำให้พรรคลงไปสู้ใต้ดิน พรรคธงขาวได้ประท้วงการคว่ำบาตรพรรคธงแดงอีกครั้งในเดือนเมษายน พ.ศ. 2490 พรรคธงแดงนั้นได้ออกมาเรียกร้องให้คว่ำบาตรการเลือกตั้งสมาชิกสภาร่างรัฐธรรมนูญ ต่อมา ใน พ.ศ. 2491 การต่อสู้ด้วยอาวุธของพรรครุนแรงขึ้นในที่ราบลุ่มแม่น้ำอิระวดี และกลุ่มของอู เซนดาได้ก่อการต่อสู้ในยะไข่ด้วย ใน พ.ศ. 2492. กลุ่มของทะขิ่นเมียะได้แยกตัวออกจากพรรคและกลับไปเข้าร่วมกับพรรคธงขาว
หลังการเลือกตั้ง พ.ศ. 2499 การปราบปรามจากฝ่ายรัฐบาลรุนแรงขึ้นหลังอูนุประกาศนโยบายกองทัพเพื่อประชาธิปไตยใน พ.ศ. 2501 นักรบของพรรคจำนวนมากได้มอบตัวต่อทางการ คาดว่าใน พ.ศ. 2504 พรรคเหลือทหารประมาณ 500 คน ทะขิ่นโสได้เข้าร่วมในการเจรจาสันติภาพกับรัฐบาลใน พ.ศ. 2506 ด้วย
ใน พ.ศ. 2505 กลุ่มของพรรคในยะไข่ได้แยกตัวออกไปและประกาศจัดตั้งพรรคคอมมิวนิสต์ยะไข่ซึ่งเน้นที่การเรียกร้องเอกราชของยะไข่
การต่อสู้เพื่อต่อต้านรัฐบาลของพรรคดำเนินต่อไปจนกระทั่งทะขิ่นโสถูกกองทัพพม่าจับกุมได้ใน พ.ศ. 2513 โดยในเดือนพฤศจิกายน พ.ศ. 2513 กองทพได้โจมตีกลุ่มของทะขิ่นโสที่ทางเหนือของเทือกเขาอาระกันโยมา และถูกจับกุมตัวได้ หลังจากนั้นพรรคได้หมดบทบาทไป
ใน พ.ศ. 2521 กองกำลังของพรรคคอมมิวนิสต์ธงแดงในยะไข่และพรรคคอมมิวนิสต์ยะไข่ถูกกองทัพพม่าโจมตีอย่างหนักในเขตชนบทและถูกผลักดันไปยังแนวชายแดนบังกลาเทศ
ฟุตบอลทีมชาตินีวเว
ฟุตบอลทีมชาตินีวเว เป็นตัวแทนของนีวเวในการแข่งขันฟุตบอลระดับนานาชาติ โดยสมาคมฟุตบอลแห่งเกาะนีวเวยังไม่ได้เป็นสมาชิกของฟีฟ่า แต่เป็นสมาชิกสมทบของสมาพันธ์ฟุตบอลโอเชียเนีย ทั้งนี้จึงไม่มีสิทธิ์เข้าร่วมการแข่งขันฟุตบอลโลก แต่มีสิทธิ์เข้าร่วมการแข่งขันโอเอฟซี แนชันส์คัพ
อย่างไรก็ตามทีมชาตินีวเวมีโอกาสเข้าร่วมการแข่งขันเพียงแค่ 2 นัดเท่านั้น โดยแข่งขันในรายการเซาท์แปซิฟิกเกมส์ปี 1983 ซึ่งลงเอยด้วยการแพ้ทั้ง 2 นัดกล่าวคือแพ้ให้กับทีมชาติปาปัวนิวกินี 0 - 19 และแพ้ให้กับทีมชาติตาฮีตี 0 - 14
The Other Final
The Other Final เป็นภาพยนตร์สารคดี กำกับโดยโยฮัน คราเมอร์ เกี่ยวกับกำารแข่งขันฟุตบอลนัดกระชับมิตรระหว่างทีมชาติภูฏานและทีมชาติมอนต์เซอร์รัต ซึ่งเป็นทีมชาติที่มีอันดับโลกฟีฟ่าต่ำที่สุด 2 ทีมในขณะนั้น และกีฬาประจำชาติของทั้งสองชาติก็ไม่ใช่ฟุตบอล โดยทำการแข่งขันที่สนามกีฬาชังลิมิธัง เมืองทิมพู นครหลวงของประเทศภูฏาน โดยผลการแข่งขันทีมชาติภูฏานสามารถเอาชนะไปได้ 4 - 0 ผู้ตัดสินในนัดนี้คือสตีฟ เบ็นเนทท์ ชาวอังกฤษ
มัทไธจส์ เดอ ยองห์ ไม่สามารถเดินทางไปชมการแข่งขันฟุตบอลโลก 2002ได้เนื่องจากทีมชาติเนเธอร์แลนด์ตกรอบคัดเลือกโซนยุโรป ทำให้ตัดสินใจที่จะสร้างภาพยนตร์สารคดีเกี่ยวกับฟุตบอลทีมชาติที่มีอันดับโลกต่ำที่สุดในขณะนั้น โดยจัดการแข่งขันในช่วงเช้าของวันชิงชนะเลิศฟุตบอลโลก 2002 ระหว่างเยอรมนีและบราซิล
รถไฟฟ้าฉงชิ่ง สาย 6
รถไฟฟ้าฉงชิ่ง สาย 6 เป็นเส้นทางรถไฟฟ้าเฮฟวี่เรล (heavy rail) แห่งที่ 2 ในนครฉงชิ่ง ประเทศจีน เปิดให้บริการครั้แรกในวงจำกัด เมื่อวันที่ 28 กันยายน ค.ศ. 2012 จะเชื่อมต่อระหว่างเขตหนานอัน เขตหยู่จง และเขตเจียงเป่ย์
รถไฟใต้ดินต้าเหลียน สาย 3
รถไฟใต้ดินต้าเหลียน สาย 3 () หรือ "คุยกุย 3" (รถไฟฟ้าสาย 3) เป็นเส้นทางรถไฟฟ้าวิ่งจากตะวันตกเฉียงใต้ไปเหนือของนครต้าเหลียน เปิดให้บริการวันที่ 8 พฤศจิกายน ค.ศ. 2002 มีระยะทาง 49.15 กิโลเมตร แต่มีเพียง 12 สถานีเท่านั้น โดยทุกสถานี ใช้ชานชาลาด้านข้าง (side platform)
รถไฟใต้ดินต้าเหลียน สาย 7
รถไฟใต้ดินต้าเหลียน สาย 7 หรือคุยกุย #7 (รถไฟฟ้าสาย 7) เป็นเส้นทางรถไฟฟ้าทางตอนเหนือของนครต้าเหลียน เปิดให้บริการวันที่ 28 ธันวาคม ค.ศ. 2008 เชื่อมต่อใจกลางนครและเขตจินจู ระยะทาง 7 สถานี โดยทุกสถานี ใช้ชานชาลาด้านข้าง
รถไฟใต้ดินหางโจว สาย 1
รถไฟใต้ดินหางโจว สาย 1 () เป็นเส้นทางรถไฟฟ้าเพียงสายเดียวในนครหางโจว เปิดให้บริการวันที่ 24 พฤศจิกายน ค.ศ. 2012 มีระยะทาง 47.97 กิโลเมตร 31 สถานี
ดานิ การ์บาฆัล
ดานิเอล "ดานิ" การ์บาฆัล ราโมส () เกิดวันที่ 11 มกราคม ค.ศ. 1992 เป็นนักฟุตบอลอาชีพชาวสเปน ปัจจุบันเล่นให้กับสโมสรฟุตบอลเรอัลมาดริด ในตำแหน่งแบ็กขวา
สายเอสเรล
สายเอสเรล () เป็นเส้นทางแรกในสิบเส้นทางของเอ็มทีอาร์ ในเขตฮ่องกง เส้นทางนี้เป็นส่วนหนึ่งของทางรถไฟสายเกาลูน-แคนตัน (KCR) รู้จักกันโดยทั่วไปในชื่อ KCR British Section (九廣鐵路英段) และ KCR East Rail (九廣東鐵)
ทุกสถานีเป็นสถานีระดับดินและยกระดับ นี่คือรายชื่อสถานี
ลูซิเฟอร์ (วงดนตรี)
ลูซิเฟอร์ (, ) คือวงดนตรีเจป็อปในแนววิชวลเค ก่อตั้งเมื่อปี พ.ศ. 2542 และแยกวงในปี พ.ศ. 2546
ชื่อของวงนั้นมาจากการ์ตูนผู้หญิงของญี่ปุ่นชื่อดังเรื่อง "Sensual Phrase" โดยนักเขียนการ์ตูนญี่ปุ่นชื่อ มะยุ ชินโจ ซึ่งเป็นเรื่องราวเกี่ยวกับวงดนตรีในชื่อเดียวกันนี้ ลูซิเฟอร์เริ่มตั้งวงขึ้นเพื่อโปรโมตการ์ตูนแอนิเมชันเรื่อง "Sensual Phrase" สมาชิกของวงจึงใช้ชื่อเดียวกันกับในการ์ตูน ยกเว้นแต่ Makoto นักร้องนำที่ไม่ได้เปลี่ยนชื่อเป็น Sakuya
ลูซิเฟอร์เปิดตัวเมื่อวันที่ 15 กันยายน พ.ศ. 2542 ด้วยซิงเกิ้ลแรกที่ชื่อ "Datenshi BLUE" ซึ่งเป็นเพลงเปิดตัวตอนที่สองของแอนิเมชันเรื่องนี้ ลูซิเฟอร์ยังเล่นเพลง "C no Binetsu" และ "Tokyo Illusion" เป็นเพลงเปิดตัวสำหรับตอนที่สามและสี่อีกด้วย โดยในตอนต้นของแอนิเมชัน วงนี้ยังเล่นเพลงอีกหลายเพลงซึ่งมีเนื้อเพลงปรากฏอยู่ในการ์ตูนที่แต่งโดย มะยุ ชินโจ อีกด้วย ตัวอย่างหนึ่งก็คือเพลง "Plasmagic" ซึ่งทั้งวงดนตรีในหนังสือการ์ตูนและแอนิเมชัน และวงลูซิเฟอร์ตัวจริงต่างก็เล่นเพลงนี้เช่นกัน
วงดนตรีเริ่มเป็นที่นิยมมากขึ้น ในปีเดียวกันนั้นเอง ทางวงจึงได้ปล่อยอัลบั้มแรกออกมาในชื่อ "Limit Control" โดยมี ทาคุยะ อาซานุมะ และ ชิซาโตะ เป็นผู้แต่งเพลง แต่ในภายหลังสมาชิกในวงก็เริ่มแต่งเพลงกันเอง หลังจากนั้นก็มีอัลบั้มและซิงเกิ้ลตามมาอีกมากมาย หลังจากที่แอนิเมชันจบลง ทางวงก็ตัดสินใจที่จะยังคงเล่นดนตรีด้วยกันต่อไป ในวันที่ 25 ตุลาคม พ.ศ. 2545 สองปีครึ่งหลังจากที่แอนิเมชันจบลง ลูซิเฟอร์ก็ได้ประกาศยุบวง จากนั้นทางวงก็ได้ออกทัวร์คอนเสิร์ตส่งท้าย 9 รอบ ในชื่อ "Aucifer Last Live 2002-2003 Energy" ตั้งแต่วันที่ 16 ธันวาคม พ.ศ. 2545 ถึง 10 มกราคม พ.ศ. 2546 และในวันที่ 11 มกราคม พ.ศ. 2546 หลังจากปรากฏตัวในรายการโทรทัศน์ในประเทศไทย (และยังเป็นการปรากฏตัวนอกประเทศญี่ปุ่นเป็นครั้งแรกของวง) ลูซิเฟอร์ก็ยุบวง และเหล่าสมาชิกก็แยกย้ายกันไป
Makoto ได้ออกไปเป็นศิลปินเดี่ยว (ในตอนแรกเขาใช้เฉพาะชื่อต้น หลังจากนั้นจึงใช้ชื่อนามสกุลเต็ม) เขาเป็นนักร้อง นักแต่งเพลง นักแสดง และนายแบบของญี่ปุ่น ที่มีผลงานทั้งในญี่ปุ่นและประเทศไทย ตั้งแต่ปี พ.ศ. 2553 เขาเป็นนักร้องนำของวงร็อคแนว visual kei ชื่อ †яi¢к (สมาชิกคนอื่นของวง ได้แก่ กีตาร์: Taiji Fujimoto, กีต้าร์: Shintaro Mizuno, เบส: Shuse, กลอง: Tero)
Towa ร่วมงานกับสองวง ได้แก่ Olive Sunday และ Birth of Life และมีผลงานเดี่ยวด้วยเช่นกัน นอกจากนั้นเขายังเป็นผู้เรียบเรียงเพลงให้กับ j-pop ไอดอล ชื่อดังวง AKB48 และวงอื่นๆในแนวเดียวกัน
Santa ร่วมวง Olive Sunday กับ Towa ตั้งแต่ปี พ.ศ. 2550 เขาได้ร่วมทัวร์แสดงสดกับ Miliyah Kato หลายครั้ง
Yuki ตั้งวง Dustar-3 กับอดีตสมาชิกอีกสองคนจากวง Sex Machineguns, Noisy และ Himawari นอกจากนั้นเขายังร่วมงานกับ Yasu แห่งวง Janne Da Arc ในโปรเจกต์เดี่ยวของเขาชื่อ Acid Black Cherry ในปี พ.ศ. 2553 เขาเข้าร่วมวง Rayflower ซึ่งก่อตั้งโดย Keiichi Miyako และ Sakura
Atsuro ได้ไปร่วมเล่นกีตาร์ให้กับศิลปิน j-pop หลายคน อาทิ meg rock, Marika และ Chieko Kawabe เขายังโปรดิวซ์และเรียบเรียงเพลงให้กับศิลปิน j-pop ชื่อดังมากมายอาทิ Aya Hirano, Romi Park และ Minori Chihara
ลูซิเฟอร์ได้กลับมารวมตัวกันในปี พ.ศ. 2553 และ พ.ศ. 2555
อนุพยัญชนะ
อนุพยัญชนะ คือลักษณะน้อยๆ หรือลักษณะอันเป็นข้อปลีกย่อยของพระมหาบุรุษ หรือ มหาปุริสลักขณะ นิยมเรียกกันว่า "อสีตยานุพยัญชนะ" หรือ อนุพยัญชนะ"
อนุพยัญชนะมีทั้งหมด 80 ประการด้วยกัน ดังนี้ คือทั้งนี้ ในคัมภีร์ลลิตวิสตระ ซึ่งเป็นพระพุทธประวัติภาษาสันสกฤตของนิกายสรวาสติวาส ได้บรรยายถึงอนุพยัญชนะในภาษาสันสกฤตไว้อย่างละเอียด ดังนี้ทั้งนี้ มีผู้การวิเคราะห์ศึกษาเกี่ยวกับ มหาปุริสลักขณะ และอนุพยัญชนะในแง่มุมต่างๆ ว่า เป็นบุคลาทิษฐานอันสะท้อนถึงพระจิรยาวัตร และพระบารมีขององค์สมเด็จพระสัมมาสัมพุทธเจ้า อาทิ พระธรรมโกศาจารย์ (เงื่อม อินฺทปญฺโญ) หรือ พุทธทาสภิกขุ เขียนไว้ในหนังสือ “พุทธจริยา” เนื้อหากล่าวถึงพุทธลักษณะของพระพุทธเจ้าว่า ถ้าถือเอาตามตัวหนังสือนั้นแล้วจะผิดมากจนดูเป็นมนุษย์ที่มีรูปร่างประหลาดที่สุดก็ได้ แต่หากเมื่อมองให้ละเอียดจะพบว่า ลักษณะเหล่านี้เป็นการสะท้อนถึงพระมารยาทขององค์สมเด็จพระสัมมาสัมพุทธเจ้า ทั้งทางวาจา การพูดจา การกระทำนี้ก็ล้วนแต้ละเอียดประณีต เป็นลักษณะทางกายทางวาจา ลักษณะทางกายในประเภทนี้เราก็จะเห็นได้ว่ามันรวมอยู่ในคำว่า ศีล มีศีล คือการประพฤติทางกาย ทางวาจาถูกต้องบริสุทธิ์สะอาด น่ารัก เลื่อมใส พระพุทธลักษณะทางกายเป็นอย่างนี้"
ผู้เชี่ยวชาญดังเสนอการตีความอนุพยัญชนะไว่ในทำนองเดียวกันโดยยกตัวอย่าง การมีพระรัศมีรอบพระวรกาย ว่า อาจสะท้อนถึงนัยยะหลายแง่กล่าวคือ
องค์การร่วมแห่งชาติปาโซะก์ นูนุก์รากัง
องค์การร่วมแห่งชาติปาโซะก์ นูนุก์รากัง (; ) เป็นพรรคการเมืองระดับท้องถิ่นในมาเลเซีย มีฐานเสียงอยู่ที่รัฐซาบะฮ์ ก่อตั้งเมื่อ พ.ศ. 2521 ก่อนที่จะสลายตัวไป ซึ่งก่อนจะสลายตัว พรรคนี้ถือว่าเป็นพรรคที่เก่าแก่ที่สุดในซาบะฮ์ขณะนั้น พรรคนี้แสดงตนว่าเป็นตัวแทนของชนกลุ่มน้อยหลายกลุ่ม แม้ว่าสมาชิกส่วนใหญ่เป็นชาวกาดาซัน-ดูซุน ส่วนนูนุก์รากังเป็นสถานที่ที่เป็นต้นกำเนิดของวัฒนธรรมกาดาซัน-ดูซุน
นโยบายที่สำคัญของพรรคได้แก่ สนับสนุนความเป็นเอกภาพระหว่างชนพื้นเมืองในซาบะฮ์ สนับสนุนความเชื่อมั่นและความเป็นอยู่ที่ดีของชาวซาบะฮ์โดยไม่คำนึงถึงความแตกต่างทางด้านเชื้อชาติและศาสนา เพื่อคุ้มครองสิทธิ สถานะและภูมิปัญญาของชนพื้นเมืองแห่งซาบะฮ์ เพื่อสนับสนุนหลักห้าประการของรูกุนเนอการาเป็นปรัชญาประจำชาติ เพื่ออนุรักษ์และคุ้มครองวัฒนธรรมดั้งเดิมของชนพื้นเมือง สนับสนุนระบบรัฐบาลและประชาธิปไตย เพื่อทำงานร่วมกับองค์กรการเมืองอื่น ๆ ที่มีเป้าหมายคล้ายกัน
องค์การร่วมแห่งชาติปาโซะก์ นูนุก์รากังก่อตั้งขึ้นเมื่อ พ.ศ. 2521 โดยจี. เอส. ซุนดัง อดีตรองมุขมนตรีของซาบะฮ์ เพื่อเป็นพรรคการเมืองของชาวกาดาซัน ชาวดูซุน และชาวมูรุต ใน พ.ศ. 2527 ปาโซะก์เข้าร่วมกับสหพรรคซาบะฮ์ที่ตั้งขึ้นใหม่เพื่อจัดตั้งรัฐบาลผสมหลังจากที่ชนะการเลือกตั้งระดับรัฐใน พ.ศ. 2527 พรรคนี้มีปัญหาความบาดหมางในการชิงตำแหน่งหัวหน้าพรรคจนไม่ได้เข้าร่วมการเลือกตั้ง พ.ศ. 2551 และพรรคต้องล้มเลิกไปในที่สุดเมื่อ 23 พฤษภาคม พ.ศ. 2551
พรรคขบวนการอินโดนีเซียยิ่งใหญ่
พรรคขบวนการอินโดนีเซียยิ่งใหญ่ (Great Indonesia Movement Party; ภาษาอินโดนีเซีย: Partai Gerakan Indonesia Raya; Gerindra)เป็นพรรคการเมืองในอินโดนีเซีย หัวหน้าพรรคคือ ปราโบโว ซูเบียนโต อดีตนายทหารของอินโดนีเซีย ปราโบโวได้ลาออกจากพรรคโกลการ์ในเดือนกรกฎาคม พ.ศ.2551 และได้จัดทีมงานเพื่อลงเลือกตั้งใน พ.ศ. 2552 พรรคนี้กล่าวอ้างว่ามีสมาชิก 15 ล้านคน โดยมีผู้สนับสนุนในชวา สุมาตรา กาลิมันตันและสุลาเวสี พรรคนี้ได้คะแนนเสียงร้อยละ 4.5 ในการเลือกตั้ง พ.ศ. 2552 และได้ 26 ที่นั่ง
รถไฟฟ้าเชื่อมท่าอากาศยาน (เอ็มทีอาร์)
รถไฟฟ้าเชื่อมท่าอากาศยาน (เอ็มทีอาร์) เส้นทางรถไฟฟ้าสายหนึ่งของระบบเอ็มทีอาร์ ในฮ่องกง เชื่อมต่อระหว่างใจกลางนครฮ่องกงกับท่าอากาศยานนานาชาติฮ่องกง (เป็นเส้นทางเดียวที่เชื่อมต่อ) โดยเส้นทางนี้ไม่ถูกนับว่าเป็นเส้นทางรถไฟใต้ดินเหมือนเส้นทางอื่น ๆ ความถี่ในการเดินรถปกติทุก ๆ 10 นาที และกลางคืน 12 นาที ความเร็ว 130 กิโลเมตรต่อชั่วโมง ใช้เวลาในการเดินทาง 24 นาที
อุดม วรวัลย์
จ่าสิบตำรวจ อุดม วรวัลย์ (เกิด 25 พฤษภาคม พ.ศ. 2492) อดีตสมาชิกสภาผู้แทนราษฎรจังหวัดเชียงใหม่ 1 สมัย และเป็นอดีตที่ปรึกษารัฐมนตรีว่าการกระทรวงแรงงานและสวัสดิการสังคม (สมพงษ์ อมรวิวัฒน์)
อุดม วรวัลย์ เกิดเมื่อวันที่ 25 พฤษภาคม พ.ศ. 2492 เป็นบุตรของนายนิตย์ และ นางนิภา วรวัลย์ สำเร็จการศึกษาชั้นมัธยมศึกษาตอนปลาย จากโรงเรียนยุพราชวิทยาลัย จังหวัดเชียงใหม่ และปริญญาตรี นิติศาสตรบัณฑิต จากมหาวิทยาลัยเชียงใหม่
อุดม วรวัลย์ เคยเป็นอดีตสมาชิกสภาจังหวัด (สจ.) ต่อมาได้รับเลือกตั้งสมาชิกสภาผู้แทนราษฎรครั้งแรก ใน เดือนมีนาคม พ.ศ. 2535 สังกัดพรรคสามัคคีธรรม ต่อมาในปี พ.ศ. 2544 ได้ลงสมัครรับเลือกตั้งในนามพรรคราษฎร และในปี พ.ศ. 2548 ในนามพรรคประชาธิปัตย์ แต่ไม่ได้รับการเลือกตั้ง
เขาเคยได้รับแต่งตั้งเป็นที่ปรึกษารัฐมนตรีว่าการกระทรวงแรงงานและสวัสดิการสังคม (นายสมพงษ์ อมรวิวัฒน์) ในปี พ.ศ. 2538
อุดม วรวัลย์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
อันดับกระทืบยอด
อันดับกระทืบยอด หรือ Oxalidales เป็นอันดับของพืชมีดอกที่อยู่ในกลุ่มโรสิด ที่อยู่ในพืชใบเลี้ยงคู่แท้ ส่วนใหญ่มีใบประกอบ มีกลีบเลี้ยงและกลีบดอก 5-6 กลีบ ประกอบด้วย:ในระบบCronquist วงศ์ส่วนใหญ่ที่กล่าวข้างต้นอยู่ในอันดับ Rosales วงศ์ Oxalidaceae อยู่ในอันดับ Geraniales และวงศ์ Elaeocarpaceae อยู่ระหว่างอันดับ Malvales และ Polygalales ซึ่งในกรณีหลังจะใช้ชื่อว่าวงศ์ Tremandraceae
สันนิบาตมุสลิมแห่งอินเดีย
สันนิบาตมุสลิมแห่งอินเดีย (All-India Muslim League; ภาษาอูรดู: آل انڈیا مسلم لیگ) เป็นองค์กรที่ตั้งขึ้นเมื่อ พ.ศ. 2449 เพื่อพิทักษ์ผลประโยชน์ของมุสลิมในอินเดียในสมัยที่ยังเป็นอาณานิคมของอังกฤษ เมื่ออังกฤษเริ่มใช้พระราชบัญญัติอินเดีย พ.ศ. 2452 ที่ให้มีการเลือกผู้แทนของอินเดียได้ สันนิบาตนี้จึงเป็นพรรคการเมืองที่สำคัญของมุสลิมในอินเดีย
การจัดตั้งสันนิบาตมุสลิมนี้ เกิดขึ้นหลังจากการแบ่งแคว้นเบงกอลของอังกฤษเป็นเบงกอลตะวันตกที่คนส่วนใหญ่นับถือศาสนาฮินดูกับเบงกอลตะวันออกที่ประชากรส่วนใหญ่เป็นมุสลิม ใน พ.ศ. 2448 ซึ่งมุสลิมในอินเดียเห็นด้วยแต่ผู้นับถือศาสนาฮินดูคัดค้าน ทำให้ชาวมุสลิมเชื่อมั่นในความคิดของเซอร์ไซยิด อาหมัด ข่านที่เห็นว่าผู้นับถือศาสนาฮินดูและมุสลิมเป็นคนละเชื้อชาติ จึงได้จัดตั้งสันนิบาตเพื่อปกป้องผลประโยชน์ของมุสลิม และยังเรียกร้องให้อังกฤษจัดตั้งเขตเลือกตั้งพิเศษเฉพาะชาวมุสลิม ซึ่งอังกฤษได้ดำเนินการตั้งแต่ พ.ศ. 2452 ผู้นำในระยะแรกของสันนิบาตมุสลิมคือ โมฮัมหมัด อาลี และได้ชักชวนมูฮัมหมัด อาลี จินนาห์ให้เข้ามาเป็นสมาชิกใน พ.ศ. 2456 หลังจากอาลีถึงแก่กรรมใน พ.ศ. 2473 มูฮัมมัด อิกบาลได้เป็นผู้นำต่อมา และเป็นผู้เสนอความคิดที่จะจัดตั้งรัฐมุสลิมขึ้นทางตะวันตกเฉียงเหนือของอินเดีย ซึ่งต่อมา เชาธารี ราห์มัด อาลีนำไปสานต่อเป็นแนวคิดการจัดตั้งปากีสถาน
ต่อมาจินนาห์ได้รับเลือกให้เป็นประธานสันนิบาตเมื่อ พ.ศ. 2477 ได้พยายามรณรงค์ให้สันนิบาตมุสลิมเป็นตัวแทนของมุสลิมทั้งประเทศแต่ได้รับการเลือกตั้งไม่เพียงพอที่จะเข้าร่วมรัฐบาล เยาวหราล เนรูห์ ประธานคองเกรสไม่รับสันนิบาตมุสลิมเข้าร่วมรัฐบาล โดยกล่าวว่าคองเกรสมีตัวแทนมุสลิมอยู่แล้ว สันนิบาตจึงได้ดำเนินการเรียกร้องให้จัดตั้งปากีสถานอย่างจริงจังโดยออกเป็นมติพรรคใน พ.ศ. 2483 เรียกว่ามติลาฮอร์หรือมติปากีสถาน แม้ว่าผู้นำคองเกรสรวมทั้งมหาตมะ คานธี จะคัดค้านการแยกปากีสถานแต่เมื่อเห็นว่าการคัดค้านจะทำให้นองเลือดเกิดขึ้นจึงยกเลิกการคัดค้าน ปากีสถานจึงได้เป็นประเทศเอกราช จินนาห์ได้เป็นผู้นำสูงสุดของประเทศแต่เขาเสียชีวิตด้วยมะเร็งปอดใน พ.ศ. 2491
หลังการเสียชีวิตของจินนาห์ และหลังการลอบสังหารลิยากัต ลี ข่าน คนสนิทของจินนาห์ใน พ.ศ. 2494 ทำให้บทบาทของสันนิบาตมุสลิมในปากีสถานลดลงเนื่องจากพรรคมีแต่แผนการในการจัดตั้งประเทศ แต่ไม่ได้เตรียมการในการบริหารประเทศใหม่ สมาชิกพรรคส่วนใหญ่เป็นมุสลิมในอินเดียที่พูดภาษาอูรดู และต่างไปจากคนท้องถิ่นที่พูดภาษาสินธีและภาษาปัญจาบ เมื่อกำหนดให้ภาษาอูรดูเป็นภาษาราชการจึงทำให้คนท้องถิ่นไม่พอใจ พรรคจึงได้รับการสนับสนุนน้อยลงจนหมดบทบาทในที่สุด
เชิดชัย ตันติศิรินทร์
รองศาสตราจารย์ นายแพทย์ เชิดชัย ตันติศิรินทร์ นักการเมืองไทย แพทย์ชาวไทย และ พิธีกร สมาชิกพรรคไทยรักษาชาติ อดีตสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย และอดีตกรรมการแนวร่วมประชาธิปไตยต่อต้านเผด็จการแห่งชาติ (นปช.)
เชิดชัย ตันติศิรินทร์ เกิดเมื่อวันที่ 10 กันยายน พ.ศ. 2493 ที่จังหวัดอุบลราชธานี เป็นน้องชายแท้ ๆ ของ พล.ต.อ.ชิดชัย วรรณสถิตย์ รักษาการนายกรัฐมนตรีในสมัยรัฐบาล ดร.ทักษิณ ชินวัตร เพียงแต่ใช้คนละนามสกุล สำเร็จการศึกษาระดับปริญญาตรีวิทยาศาสตรบัณฑิต (วท.บ.) สาขาวิทยาศาสตร์การแพทย์ ระดับปริญญาโท แพทย์ศาสตรบัณฑิต (พบ.) สาขาแพทย์ศาสตร์ และประกาศนียบัตรชั้นสูง สาขาศัลยศาสตร์ จากมหาวิทยาลัยมหิดล รวมถึงปริญญาตรี นิติศาสตร์บัณฑิต (นบ.) สาขานิติศาสตร์ จากมหาวิทยาลัยรามคำแหง นายแพทย์ เชิดชัย ตันติศิรินทร์ สมรสกับ ผู้ช่วยศาสตราจารย์ พรรณวดี ตันติศิรินทร์ ซึ่งเป็นอาจารย์พยาบาลแห่งมหาวิทยาลัยขอนแก่น และ อดีตแกนนำคนเสื้อแดง จังหวัดขอนแก่น
ในขณะที่เขาอยู่ระหว่างการศึกษา เคยได้เข้าร่วมกิจกรรมและได้รับมอบหมายให้ทำหน้าที่กรรมการศูนย์กลางนิสิตนักศึกษาแห่งประเทศไทย ในปี พ.ศ. 2516
เชิดชัย ตันติศิรินทร์ รับราชการเป็นแพทย์ในสังกัดกระทรวงสาธารณสุข และเป็นอาจารย์ประจำคณะแพทยศาสตร์ มหาวิทยาลัยขอนแก่น ต่อมาในปี พ.ศ. 2553 ได้เข้าร่วมกิจกรรมทางการเมืองกับแนวร่วมประชาธิปไตยต่อต้านเผด็จการแห่งชาติ (นปช.) และได้รับแต่งตั้งเป็นกรรมการกลาง และเป็นแกนนำภาคอีสาน
ในปี พ.ศ. 2554 ได้ลงสมัครรับเลือกตั้งสมาชิกสภาผู้แทนราษฎร แบบบัญชีรายชื่อ ในนามพรรคเพื่อไทย ลำดับที่ 50 และได้รับเลือกตั้งเป็นสมาชิกสภาผู้แทนราษฎรสมัยแรก ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 43
พฤศจิกายน พ.ศ. 2556
พฤศจิกายน พ.ศ. 2556 เป็นเดือนที่ 11 ของปี พ.ศ. 2556 วันแรกของเดือนเป็นวันศุกร์ วันสุดท้ายของเดือนเป็นวันเสาร์
ไดอานา ครอลล์
ไดอานา ยีน ครอลล์ (Diana Jean Krall) เป็นนักร้อง นักเปียโน และนักแต่งเพลงแจ๊สชาวแคนาดา มีผลงานยอดขายอัลบัมในสหรัฐอเมริกามากกว่า 6 ล้านแผ่น และมากกว่า 15 ล้านแผ่นทั่วโลก เธอได้รับการจัดอันดับโดยนิตยสารบิลบอร์ด เป็นศิลปินแจ๊สที่มียอดขายสูงสุดเป็นอันดับสองในรอบทศวรรษ 2000 รองจาก นอราห์ โจนส์ เธอสมรสกับเอลวิส คอสเทลโล นักดนตรีร็อกชาวอังกฤษ ตั้งแต่ปี 2003 และปัจจุบันยังเป็นผู้แต่งคำร้องให้กับผลงานใหม่ของสามีและของตัวเธอเองด้วย
มกุฏพันธนเจดีย์
มกุฏพันธนเจดีย์ เป็นสถูปโบราณที่ถูกสร้างขึ้นตรง
สถานที่ถวายพระเพลิงพระพุทธสรีระของ พระพุทธเจ้า
มกุฏพันธนเจดีย์ ได้ถูกสร้างขึ้นในรัชสมัย พระเจ้าอโศกมหาราช บริเวณด้านตะวันออกของ เมืองกุสินารา หรือปัจจุบันคือ 'ตำบลกาเซีย' รัฐอุตตรประเทศ ตรงบริเวณที่ถวายพระเพลิงพระพุทธ
สรีระของพระพุทธเจ้าใน วันอัฏฐมีบูชา เดิมทีบริเวณมกุฏพันธนเจดีย์เป็นเชิงตะกอนไม้จันทร์หอมเพื่อใช้สำหรับถวายพระเพลิงพระพุทธสรีระของพระพุทธเจ้า ต่อมาพระเจ้าอโศกมหาราชจึงทรงสั่งให้สร้างพระสถูปครอบบริเวณนั้นลง แต่สมัยต่อมาเมืองกุสิรานาถูกรุนรานและพระสถูปองค์นี้ถูกทำลายลงเหลือเพียงแต่ซากปรักหักพัง ภายหลังได้มีการค้นพบเป็นซากพระสถูปขนาดใหญ่ดังที่เห็นในปัจจุบัน ซึ่งต่อมารัฐบาลอินเดียได้เข้ามาบูรณะซ่อมแซมพระสถูปองค์นี้ไว้อย่างดี ถ้าวัดรอบฐานของพระสถูปองค์นี้มีความยาวทั้งหมด 46.14 เมตร ส่วนเส้นผ่าศูนย์กลาง 37.18 เมตร
เอลวิส คอสเทลโล
เอลวิส คอสเทลโล (Elvis Costello) เป็นชื่อในการแสดงของ ดีแคลน แพทริก แมกมานัส (Declan Patrick MacManus) นักร้อง นักแต่งเพลงชาวอังกฤษ เป็นหนึ่งในผู้บุกเบิกดนตรีแนวพังก์และนิวเวฟของอังกฤษ ในช่วงกลางถึงปลายทศวรรษ 1970 เป็นผู้ก่อตั้งวง ดิแอทแทร็กชันส์ ซึ่งได้รับการยอมรับ ได้รับการบรรจุชื่อในหอเกียรติคุณร็อกแอนด์โรลล์ ในปี 2003 และได้รับการจัดอันดับโดยนิตยสารโรลลิงสโตนส์ ติดอันดับ 80 จาก 100 ศิลปินผู้ยิ่งใหญ่ ในปี 2004
ชื่อ เอลวิส คอสเทลโล มาจากชื่อหน้าของเอลวิส เพรสลีย์ และชื่อ "เดย์ คอสเทลโล" (Day Costello) เป็นชื่อที่ใช้ในการแสดงดนตรีของ รอสส์ แมกมานัส บิดาของเขา ที่เป็นนักดนตรีเช่นกัน
เจตกร มีโชคชัย
เจตกร มีโชคชัย เป็นนักกีฬาขี่ม้ามาราธอนทีมชาติไทย ผู้ขี่ม้าสายพันธุ์อาราเบียนสีเทาชื่อ "อารากอน"
เจตกร มีโชคชัย เริ่มขี่ม้าแบบคาวบอยมา 7 ปี ก่อนที่จะเข้าแข่งขันขี่ม้ามาราธอน โดยมี ยอดชัย มีโชคชัย ผู้เป็นบิดาทำหน้าที่เป็นผู้ฝึกสอน และเจตกรได้เข้าร่วมการแข่งขันกีฬาขี่ม้าในกีฬาแห่งชาติครั้งที่ 41 ที่จัดขึ้น ณ จังหวัดเชียงใหม่ ทั้งในประเภททีมและบุคคล โดยเป็นตัวแทนจากสังกัดนครราชสีมา
เนตติวิภาวินี
เนตติวิภาวินี เป็นคำอธิบายคัมภีร์เนตติปกรณ์ แต่งในยุคหลังของวรรณคดีบาลี กล่าวคือแต่งขึ้นในภูมิภาคเอเชียตะวันออกเฉียงใต้ ซึ่งต่างจากยุคต้นของวรรณคดีบาลี ซึ่งคัมภีร์ส่วนใหญ่แต่งขึ้นในลังกาหรืออินเดียใต้ โดยในการสังคายนาครั้งที่ 6 ที่ประเทศพม่า ได้มีการจัดหมวดคัมภีร์เนตติวิภาวินีไว้ในกลุ่มคัมภีร์หมวดขุททกนิกาย เป็นส่วนขยายของคัมภีร์เนติปกรณ์ ซึ่งรจนาโดยพระมหากัจจายนะเถระ โดยคัมภีร์เนติปกรณ์ เองนั้นก็รจนาขึ้นเพื่อขยายความพระสุตันตปิฎก หมวดขุททกนิกายนั่นเอง
เนตติวิภาวินี เป็นผลงานของพระสัทธรรมปาละเถระ ซึ่งเป็นพระอาจารย์ของพระมหาธรรมราชาของพม่า โดยพระเถระได้รับการอาราธนาจากอำมาตย์ผู้มีชื่อว่า อนัตสุติ ให้รจนาคัมภีร์ขึ้น อย่างไรก็ตาม นามของพระเถระผู้รจนา มีการระบุต่างๆ กันออกไปตามที่ปรากฏในฉบับต่างๆ อาทิ พระสมันตะ บ้าง หรือ พระสัมพันธะปาล บ้าง
คัมภีร์นี้ รจนาเสร็จสิ้นเมื่อยามอาทิตย์อุทัยของวันขึ้น 4 ค่ำ เดือน 9 จ.ศ. 426 ตรงกับปีพ.ศ. 2108 ในรัชกาลของพระมหาธรรมราชาแห่งพม่า ซึ่งจากการตรวจพบว่า พระนามพระมหาธรรมราชานั้น เป็นพระนามอย่างเป็นทางการของของพระเจ้าบุเรงนอง (บะยิ่นเหน่าว์) ผู้ทรงครองราชย์ในระหว่างปีพ.ศ. 2094 - พ.ศ. 2124 โดยในจารึกที่ระฆัง ณ พระมาหเจดีย์ชเวซีโกนระบุพระนามเต็มของพระองค์ไว้ว่า "ศรีปรมะ มหาธัมมะราช"
เนื้อหาของเนตติวิภาวินีเริ่มต้นด้วยปณามคาถาแสดงการบูชานอบน้อมพระรัตนตรัย และระบุถึงเจตนารมณ์ที่รจนาคัมภีร์ฉบับนี้ว่า เพื่อเกื้อกูลคำสอนของสมเด็จพระสัมมาสัมพุทธเจ้า จากนั้นเป็นการบรรยายความเพื่อให้อรรถาธิบายเพิ่มเติมคัมภีร์เนติปกรณ์ให้ชัดเจนยิ่งขึ้น ในลักษณะเดียวกับอรรถกถาเนติปกรณ์ และจบท้ายด้วยนิคมคาถา
ต่อไปนี้ เป็นปณามคาถาของเนตติวิภาวินี หรือ คันถะรัมภะกถา
ยะชิตัพพังยะชิตวานะ นะมิตัพพังนะมามะหัง
ยะชะนาทยานุภาเวนะ อันตะราเยชหังสะทา
เยนะ ยา ระจิตาเนตติ เยนะสาอนุโมทิตา
เยหิสังวัณณะนากะตา เตสานุภาวะนิสสิโต
กิญจิกิญจิสะริตวานะ ลีนาลีนานุสันธยาทิง
กะริสสัง ชินะสุตานัง หิตัง เนตติวิภาวะนัง
อัปปะเมยยะคุโณ มหาธัมมะราชะวหะโย ภะเว
อัจฉริโย อัพภุโต โย โพธิสัมภาระปูระโณ
นานารัฏฐิสสาริสสาโร เสฏโฐ สาสนะปัคคะโห
ปาสังสะราชะปาสังโส นะราจินเตยยะจินตะโก
จินติกะการะโก ราชา สิรัฏฐิมาละปาละโก
อะเชยยะเชยยะโก มหาเจตยาทิการะโก สะทา 
อัสสามัจเจนะ พยัตเตนะ ชินะจักกะหิตัตถินา
อนันตะสุตินาเมนะ สักกัจจัง อภิยาจิโต
กามัง สังวัณณะนา กถา เถราสัพเภหิ คัมภีรา
คัมภีรัตตา ตุ ชานิตุง ชินะปุตเตหิ ทุกกะรา
ตัสมา ยาจิตานุรูเปนา กะริสสังสาทะรัง สุณะ
สิสสะสิกขะนะยานุคัง โยตตัง เนตติวิภาวินันติ
เนตติวิภาวินี ปรากฏอยู่ในประเทศไทยมาช้านาน ในรูปแบบของคัมภีร์ใบลานอักษรขอม แต่ไม่ปรากฏว่า ผู้ศึกษาพุทธศาสนาในประเทศให้ความสนใจมากนัก ตรงกันข้ามกับต่างประเทศ มีความใส่ใจศึกษารเนตติวิภาวินีพอควร มีการถอดเนื้อหาภาษาบาลีเป็นภาษาอังกฤษ และมีการจัดหมวดหมู่อย่างเป็นทางการในการสังคายนาครั้งที่ 6 ที่ประเทศพม่า และในปีพ.ศ. 2525 ได้มีการปริวรรตคัมภีร์เนตติวิภาวินีเป็นภาษาไทยเป็นครั้งแรก โดยมูลนิธิภูมิพโลภิกขุ เนตติวิภาวินี ภาษาบาลีอักษรโรมัน
วายเดอะเทียส์
เพลง why the tears ภาษาจีนแมนดาริน ขับร้องโดย ธงไชย แมคอินไตย์ เพลงพิเศษเพื่อจัดทำมิวสิควิดีโอโปรโมทการท่องเที่ยวไทย จัดทำขึ้นเป็นพิเศษ เพื่อนำไปเผยแพร่ใน 5 ประเทศแถบเอเชีย ได้แก่ จีน ฮ่องกง มาเลเซีย ไต้หวัน และสิงคโปร์ เพื่อสื่อสารกับกลุ่มเป้าหมายชาวจีน ซึ่งเป็นนักท่องเที่ยวกลุ่มใหญ่และมีกำลังซื้อสูง นับเป็นตลาดดาวรุ่งในระดับโลก นอกจากมิวสิควิดีโอดังกล่าวจะครอบคลุมประเทศในแถบเอเชียแล้ว ยังเผยแพร่ที่ไชน่าทาวน์ในทวีปยุโรปและออสเตรเลียตามแนวคิด “Amazing Thailand : Always Amazes You” บอกเล่าเรื่องราวแนะนำสถานที่ท่องเที่ยวผ่านบทเพลงและมิวสิควีดีโอภาษาจีนที่ขับร้องเป็นครั้งแรก โดย เบิร์ด-ธงไชย แมคอินไตย์ แปลงมาจากเพลง "ร้องไห้ทำไม" จากอัลบั้มอาสาสนุก เผยแพร่ตุลาคม 2554
สถานที่ท่องเที่ยวที่สวยงามและน่าประทับใจในประเทศไทยเผยแพร่สู่ชาวโลก อาทิ ชายทะเลหัวหิน ชายหาดเขาเต่า ศูนย์ศึกษาธรรมชาติ(บึงบัว) ในอุทยานแห่งชาติเขาสามร้อยยอด จ.ประจวบ- คีรีขันธ์ อุทยานประวัติศาสตร์พระนครคีรี (เขาวัง) จ.เพชรบุรี รวมถึง สถานที่ท่องเที่ยวสำคัญในกรุงเทพ- มหานคร เช่น พระบรมมหาราชวัง วัดพระศรีรัตนศาสดาราม (วัดพระแก้ว) ตลาดนัดสวนจตุจักร เสาชิงช้า ย่านการค้าเยาวราช วัดสระเกศ (ภูเขาทอง) เป็นต้น เพื่อเป็นเรื่องราวสื่อสารถึงผู้คนทั่วโลก ผ่านเสียงดนตรีและทัศนียภาพของเมืองไทย ให้เกิดความประทับใจในสายตาชาวต่างประเทศ อันเป็นจุดเชื่อมหัวใจของผู้รักการเดินทางทั่วโลก ตามแนวคิด Amazing Thailand : Always Amazes You”
เป็นเรื่องราวของทัวร์ไกด์หนุ่มไทยกับหญิงสาวชาวจีนที่บังเอิญมาพบกันในกรุ๊ปทัวร์ขณะกำลังนำเที่ยวเมืองไทย ทั้งคู่ได้เที่ยวชมสถานที่ท่องเที่ยวที่มีชื่อเสียงของประเทศไทย ท่ามกลางบรรยากาศของความสวยงามและมีเสน่ห์ของเมืองไทย และได้สร้างประสบการณ์สุดแสนประทับใจด้วยกันตลอดระยะเวลาของการเดินทางท่องเที่ยว ทั้งคู่จึงเกิดความรู้สึกพิเศษต่อกันในที่สุด แต่ภายใต้การจับตาดูของแฟนหนุ่ม
วงศ์กระดุมเงิน
วงศ์กระดุมเงิน หรือ "()" เป็นวงศ์ของพืชใบเลี้ยงเดี่ยวในอันดับ Poales ประกอบด้วยสมาชิก 1,150-1,200 ใน 10 สกุล แพร่กระจายทั่วไป โดยเฉพาะในเขตร้อนของอเมริกา มี 16 สปีชีส์ที่พบในสหรัฐอเมริกาส่วนใหญ่อยู่ในรัฐทางใต้ ตั้งแต่แคลิฟอร์เนีย ถึง ฟลอริดา มีเพียงสองสปีชีส์พบในแคนาดาและมีเพียงสปีชีส์เดียว ("Eriocaulon aquaticum") ที่พบใน ยุโรป ส่วนใหญ่เป็นพืชล้มลุกหลายฤดู
ทีแอลซี: เทเบิล แลดเดอร์ แอนด์ แชร์ (2013)
ทีแอลซี: เทเบิล แลดเดอร์ แอนด์ แชร์ (2013) เป็นรายการเพย์-เพอร์-วิวมวยปล้ำอาชีพของ ดับเบิลยูดับเบิลยูอี ในปี 2013 ซึ่งจัดเป็นปีที่ 5 แล้ว สถานที่จัดคือ โตโยตา เซ็นเตอร์ ในเมือง ฮูสตัน, รัฐเทกซัส สหรัฐอเมริกา เมื่อวันที่ 15 ธันวาคม ค.ศ. 2013
ในศึกรอว์ (25 พฤศจิกายน 2013) แรนดี ออร์ตัน เจ้าของ แชมป์ WWE ออกมาเปิดรายการ บอกว่าพวกแกคงจะไม่คิดล่ะสิว่าชั้นคนนี้จะออกมาที่นี่ในฐานะแชมป์ WWE แต่ก็มีอยู่เรื่องหนึ่งที่คาใจ จึงขอให้ ทริปเปิล เอช ออกมา และออร์ตันบอกว่าทำไมต้องออกมาช่วยเขาด้วย? ก็ไหนบอกว่าไม่ต้องมีการก่อกวนไง เขาเอาชนะด้วยตัวเองได้ ไม่ต้องให้ใครมาช่วย เพราะเขาคือผู้เป็นหน้าเป็นตาของ WWE เป็นแชมป์ WWE เป็นซูเปอร์สตาร์ที่ยอดเยี่ยมที่สุดในประวัติศาสตร์ WWE ตลอดกาลและไม่มีใครจะมาแย่งชิงอะไรไปจากเขาได้ จอห์น ซีนา เจ้าของ แชมป์โลกเฮฟวี่เวท ออกมา และก็บอกว่าเขานี่แหละที่จะทำได้ ขอท้าเจอออร์ตัน โดยเอาแชมป์ทั้งสองเส้นเป็นเดิมพัน ทริปเปิล เอชกับสเตฟานี ก็เห็นชอบด้วย และทริปเปิล เอชก็จัดแมตช์ในศึก TLC ให้ทั้งสองคนเจอกันและจะเอาแชมป์ทั้งสองเส้นแขวนไว้ในแมตช์ โต๊ะ, บันได และ เก้าอี้ ในคืนเดียวกัน ซีนาได้จับคู่กับบิ๊กโชว์ เจอกับออร์ตัน และอัลเบร์โต เดล รีโอ สุดท้าย ซีนาและบิ๊กโชว์ ก็เอาชนะไปได้สำเร็จ หลังแมตช์ เดล รีโอกระทืบซีนารัว ๆ แต่โดนซีนาจับ Attitude Adjustment จนหมดสภาพ ออร์ตันเอาเข็มขัดแชมป์ WWE ฟาดหัวซีนาจนหลับ ออร์ตันไปเอาเข็มขัดแชมป์โลกเฮฟวี่เวท ของซีนามา แล้วประกาศศักดาด้วยการชูเข็มขัดสองเส้นปิดรายการไป
ในศึกรอว์ (2 ธันวาคม 2013) มีการเซ็นสัญญาแมตช์การปล้ำชิงแชมป์โลกทั้งสองเส้นในศึก TLC ทั้ง จอห์น ซีนา และ แรนดี ออร์ตัน เซ็นสัญญากันเสร็จก็ตีกันจนได้ เป็นซีนาที่เหนือกว่าและเป็นฝ่ายไล่อัดออร์ตันได้ก่อน แต่ออร์ตันเอาคืนด้วยการใช้เก้าอี้ฟาดรัวๆ ออร์ตันไปเอาโต๊ะมาวาง แต่ซีนาฟื้นมาจับออร์ตันใส่ Attitude Adjustment ลงบนโต๊ะจนพัง และก็ปิดรายการไป
เทศบาลตำบลบ้านเพ
เทศบาลตำบลบ้านเพ ตั้งอยู่ในเขตอำเภอเมืองระยอง จังหวัดระยอง โดยห่างจากตัวเมืองระยองประมาณ 20 กิโลเมตร และห่างจากกรุงเทพมหานครตามถนนสุขุมวิทเป็นระยะทาง 200 กิโลเมตร
เทศบาลตำบล เพ ได้เปลี่ยนแปลงฐานะ จากสุขาภิบาลตำบลบ้านเพ ตั้งแต่ปี พ.ศ. 2542 
เช่นเดียวกับสุขาภิบาลอื่น ๆ ตามพระราชบัญญัติเปลี่ยนแปลงฐานะสุขาภิบาลเป็นเทศบาล พ.ศ. 2542 
เทศบาลตำบลบ้านเพประกอบด้วยชุมชน จำนวน 23 ชุมชน 
หมู่บ้านจำนวน 6 หมู่บ้าน มีเนื้อที่ 28.7 ตารางกิโลเมตร
ทิศเหนือ ตั้งแต่หลักเขตที่ 1 ซึ่งอยู่ฟากเหนือของถนนสุขุมวิท วัดในแนวตั้งฉากจากแนวกึ่งกลางของถนนสายนี้ตรง ก.ม.236.230 ระยะ 800 เมตร เป็นเส้นตรงขนานกับถนนดังกล่าวนี้ ไปทางทิศตะวันออกถึงหลักเขตที่ 2 ซึ่งตั้งหลักเขตที่ 1 ระยะ 6,440 เมตร
ทิศตะวันออก จากหลักเขตที่ 2 เป็นเส้นตรงไปทางทิศตะวันตกเฉียงใต้ถึงหลักเขตที่ 3 ซึ่งตั้งอยู่ริมคลองกรูน ฝั่งตะวันตกเชิงสะพานคอนกรีตด้านใต้จากหลักเขตที่ 3 เลียบคลองกรูน ฝั่งตะวันตกไปทางทิศใต้บรรจบกับริมถนนเพ-แกลง-กร่ำ ฟากเหนือตรงสะพานคอนกรีตเป็นที่ตั้งหลักเขตที่ 4
ทิศใต้ จากหลักเขตที่ 4 เลียบริมคลองกรูน ฝั่งทะเลตะวันตกบรรจบอ่าวเพฝั่งเหนือไปทางทิศตะวันตกเฉียงใต้ ถึงหลักเขตที่ 5 ซึ่งอยู่ตรงปลายสุดของเขาแหลมหญ้าจากหลักเขตที่ 5 เลียบริมอ่าวเพฝั่งเหนือไปทางทิศ
ตะวันตกเฉียงเหนือ ถึงหลักเขตที่ 6 ซึ่งตั้งอยู่ตรงหินขาวบนเส้นแบ่งเขตตำบลเพกับตำบลตะพง อำเภอเมือง จังหวัดระยอง
ทิศตะวันตก จากหลักเขตที่ 6 เป็นเส้นแบ่งตรงไปทางทิศตะวันออกเฉียงเหนือบรรจบหลักเขตที่ 1
จังหวัดระยองตั้งอยู่ในพื้นที่ชายฝั่งทะเลภาคตะวันออกของประเทศไทย มีชายฝั่งทะเลยาวประมาณ 100 กิโลเมตร มีเนื้อที่ 3,552 ตารางกิโลเมตร เป็นแหล่งอาหารทะเล และผลไม้นานาชนิด เป็นเมืองอุตสาหกรรม และเป็นที่ตั้งของโครงการพัฒนาพื้นที่ชายฝั่งทะเลตะวันออก ซึ่งมีความสำคัญต่อการพัฒนาเศรษฐกิจของประเทศ รวมทั้งเป็นเมืองท่องเที่ยวชายทะเลที่สำคัญ